text:
Ku : MAMAT SASMITA
Lamun nelepon ka redaksi Cupumanik, geus tangtu ngobrol teh make basa Sunda, neleponna mah naha tina HP atawa telepon kabel biasa (PSTN, Public Service Telephone Network). Basa Sunda didinya eusi (content) tina sarana telekomunikasi nu disebut telepon.
Pikeun bisa lumangsungna nelepon ti hiji tempat ka tempat anu lain, kudu aya sarana diantarana, pesawat telepon( HP atawa Telepon biasa), jaringan (kabel atawa frekwensi radio), sentral telepon, jeung jaringan antar sentral telepon, sakabehna bisa disebut teknologi telekomunikasi.
Teknologi telekomunikasi teu leupas tina kamajuan teknologi elektronika, anu dimimitian kapanggihna transistor tug nepi ka ayeuna aya nu disebut IC (Integrated Circuit) jeung VLSI (Very Large Scale Integradted Circuit), anu saterusna dibarengan ku teknologi modulasi anu beuki maju.TELEPON LOKAL
Nu make telepon lokal biasa (dibagi dua nyaeta telepon lokal kabel jeung telepon lokal nirkabel) di Indonesia unggal 100 penduduk (teledensitas) ngan ukur 4.7, hartina tina jumlah saratus jalma bangsa Indonesia ngan ngakakara 4,7 jalma, di Propinsi Jawa Barat jeung Banten teledensitasna ngan ukur 4,0 masih jauh eleh ku Jakarta anu geus nepi ka 9,9.
Tina teledensitas eta teh teh jumlah nu make telepon lokal kabel jeung telepon lokal nirkabel, jeung ngan ukur diitung tina jumlah langganan telepon anu aya di PT Telkom.
Dibandingkeun jeung teledensitas di Asean, Indonesia kawilang tinggaleun, geura we Malaysia 17,87, Thailand 9,97, Vietnam 12,28. Posisi Indonesia ampir sabanding jeung Philifina anu ngan 4,16, memang dibandingkeun jeung Laos atawa Myanmar mah Indonesia masih keneh leuwih alus.
Anu dimaksud telepon lokal kabel nyaeta telepon biasa anu aya di imah, disambungkeunana ka sentral telepon make jaringan kabel, sedengkeun anu dimaksud telepon lokal nirkabel (teu make kabel) nyaeta telepon imah biasa tapi ngahubungkeunana jeung sentral make sistem radio.
PT Telkom salah sahiji operator telekomunikasi di Indonesia, kacirina keur ngagedur nambahan jaringan telepon lokal nirkabel anu kawentar disebut Telkom Flexi, anu make teknologi CDMA (Code Devision Multiple Access). Indosat nyadiakeun Star-One, Bakrie nyadiakeun Esia, ari Mobile-8 (Bimantara Group) nyadiakeun Fren, kabehanana sarua make teknologi CDMA.
Pangna unggal operator telekomunikasi leuwih condong ngamajukeun telepon lokal nirkabel, dibandingkeun jeung telepon lokal kabel, kulantaran biaya masang kalawan biaya ngarawatna leuwih murah. Ari kituna mah bisa kajudi, geura we lamun hayoh we mupujuhkeun jaringan kabel, tangtu kudu masang kabel anu jauhna kawilang meujeuhna antara sentral telepon jeung imah para pelanggan. Masang kabel lain ngan sakadar masang tapi kudu seluyu jeung aturan diantarana di jero kota kudu diteundeun dina taneuh, hartina kudu ngali taneuh anu jerona 1,2 meter, lamun make kabel udara, tangtu masangna kudu rapih, ulah siga nu ngotoran pamandangan, hal ieu teh perlu investasi nu kacida mahalna. Kitu deui ngarawatanana, masih keneh kawilang mahal, jeung tangtu loba gangguan, lain bae anu sifatna teknis tapi sok mindeng ku kalakuan jalma anu teu boga tanggung jawab, samisal kabelna dipaling, dipotong, utamana kabel udara.
Ku ayana teknologi CDMA, biaya keur masang kabel jeung biaya keur ngarawatna jadi leungit, biaya ijin ngali taneuh sisi jalan jadi leungit, diganti ku biaya ngagunakeun frekwensi radio, gangguanana biasana ku cuaca has daerah tropis diantarana turun hujan (lembab).TELEPON SELULAR
Lamun nyokot data ti ITU (International Telecomunication Union) taun 2004, nyebutkeun nu ngagunakeun telepon selular sadunya teh ampir 60% tina jumlah pelanggan telepon, hartina nu make telepon selular leuwih loba dibanding nu make telepon lokal biasa.
Masih keneh make data ti ITU taun 2004 di Asean teledensitas 6,62 keur telepon lokal, jeung 20,83 keur telepon selular, ari di Indonesia dina taun 2004 teledensitas ngan ukur 13, 48. Tangtu taun ayeuna mah geus robah kusabab pelanggan telepon selular di Indonesia dina ahir taun 2006 geus nepi ka 51 juta, lamun dianggap jumlah populasi nepi ka 220 juta jiwa, teledensitas ahir taun 2006 geus nepi ka 23,1.
Teknologi telepon selular di Indonesia dimimitian ku telepon selular analog AMPS (Advance Mobile Phone System) jeung NMT (Nordic Mobile Telephone) dina taun 1991 anu dioperasikeun ku operator Komselindo, dina taun 1993 operator telepon selular Satelindo ngamimitian ku GSM (Global System for Mobile). Saterusna GSM leuwih populer dibandingkeun jeung AMPS, malah kaayeunakeun AMPS geus teu dipake deui.
AMPS kaasup genersi munggaran pikeun teknologi selular, disusul ku GSM sabage generasi kadua, satuluyna GSM kawilang maju malah disebut generasi 2+, ayeuna geus asup kana generasi katilu (3G), malah CDMA ge geus asup kana 3G, ngan antara GSM jeung CDMA beda “indung”. Pangna disebut beda indung teh kulantaran GSM dimekarkeun ku Eropa, ari CDMA ku Amerika jeung Jepang sok sanajan basis teknologina mah sarua keneh, nyaeta coding (nu jadi kode dasar tina nyacah frekunsi jeung waktu)
Aya sababaraha operator telepon selular anu ayeuna operasi di Indonesia diantarana PT Telekomunikasi Selular (Telkomsel), PT Excelindo Pratama, PT Indosat.
Ku ayana sababaraha operator saperti kitu tangtu anu diuntungkeun teh para langganana, sabab didinya bakal aya kompetisi antar operator keur narik langganan boh perang tarif boh mere fitur anu leuwih nguntungkeun keur para langganana.
ARPU (Average Revenue Per Unit) atawa hasil unggal nu make telepon selular lamun dirata-ratakeun dina taun 2004 gedena antara 70.000,- rupia, tangtu dina taun 2006 ahir aya parobahan, contona ARPU Telkomsel naek jadi 86.000,- rupia. Aya nu ngaramalkeun ARPU beuki kadieu bakal turun, tapi ieu ge lain hartina rugi, sabab anu alus di itung mah AMPU (Average Margin Per Unit), nyaeta panghasilan sanggeus dikurangan biaya produksi.
Tina ningali ARPU sakitu tangtu bisa diitung pisabarahaeun duit anu ngagolang dina bisnis ieu sanggeus ningali jumlah langganan anu aya, bari jeung ningali teledensitas anu encan maksimal kahontal. Sigana jumlah langganan kahareupna bakal leuwih loba, sabab harga HP (Handphone) boh anu weuteuh komo anu urut, beuki kadieu beuki murah, atuh layanan atawa service ti unggal operator beuki variatif bari rada-rada perang harga.
Ngan aya kahareneg, pedah eta sanggeus maca rada daria geuning nu boga saham di Telkomsel, Indosat jeung Excel teh urang deungeun (nyokot conto tilu oprator nu panggedena), ceuk itungan mah kawilang gede sok sanajan can kaasup kana saham mayoritas.
Temasik Singapore Telekom (SingTel) boga saham di PT Telkomsel 35%, di Indosat masih SingTel 41,94% sedengkeun Telkom Malaysia boga saham 27,3% di PT Excelindo.
Hal numatak jadi rada geunjleung wireh kapimilikan saham siga kitu bakal mangaruhan kana kompetisi sehat antar opertor, utamana SingTel anu boga saham di dua opertor sok sanajan henteu saham mayoritas, tapi tangtu bakal mere pangaruh kana kawijakan di eta operator telepon selular, anu ahirna sacara teu langsung ngarugikeun para langgananana. Jeung deuih kauntungan nu aya tangtu bakal kabur ka nagri deungeun saluyu jeung presentase kapamilikan saham.
Salian ti kahengkeran dina widang investasi siga kapimilikan saham nu geus disigeung diluhur, aya deui nyaeta kahengkeran dina widang teknologi, geura we sakitu lobana operator telekomunikasi di Indonesia ampir kabeh alat produksi hasil teknologi ti nagara deungeun (Amerika, Eropa, Jepang, Korea, China). Indonesia ngan sakadar jadi operator. Sabenerna teu kudu kitu sabab dina taun 1974 geus aya PT INTI (Industri Telekomunikasi Indonesia) pikeun ngadeudeul pangwangunan SISTELNAS (Sistem Telekomunikasi Nasional) anu nepi ka taun 2000 nyieun alat produksi boh widang sentral telepon (Switching) boh widang Transmisi. Ngan kulantaran ayana parobahan dina widang bisnis telekomunikasi anu leuwih terbuka, PT INTI ngarobah dirina anu asalna murni manufaktur jadi engineering solution anu populer disebut ISTI (Infocom System & Technology Integration).SMS JEUNG MMS
Dina mangsa kiwari utamana keur anu aya di kota saha anu teu wanoh kana kecap SMS, komo ayeuna mah aya lagu dangdutna geuning. SMS (Short Message Service) geus kacida ngabajuna ti mimiti barudak SD nepi ka kolot atuh kitu deui dina sagala widang profesi, ibu rumah tangga ge nanyakeun resep masakan teh mindeng make SMS. SMS salah sahiji fitur GSM disagigireun CLI (Caller Line Identification) pikeun nganyahokeun saha jeung ti nomer sabaraha anu nelepon.
Pikeun ngirim beja ka sasama atawa ka saha bae, cukup ngirim SMS, beja geus tepi dina waktu anu henteu lila, lamun dibandingkeun jeung jaman baheula ngirim beja teh salian ku telepon aya nu disebut telegram atawa surat. Waktuna katarima surat kaitung lila, bisa sababaraha poe, anu kaitung gancang nya telegram tea, ieu ge kawilang lila lamun dibandingkeun jeung SMS jaman kiwari.
Ngirim atawa narima SMS teu hese teuing padu we kudu ngarti saeutik carana make HP, ku babarina ieu sigana ngirim SMS geus jadi tren anyar dina dunya komunikasi, ngan aya ahengna kalan-kalan lamun narima SMS ti barudak ngora kudu we rieut heula mikiran naon pihartieunana, sabab loba anu disingkat bari jeung kacirina semu ocon.
Geura ieu conto SMS dina basa Indonesia bari campur ku basa Inggris “aq otw, sorry aq tlt dtng ke t4 lo, matot di jl gatsu, aq b2 dgn sby, slmt utah,cipika cipiki ya, thx” (aku on the way, sorry aku telat datang ke tempat lu, macet total di jl Gatot Subroto, aku berdua dengan si Bayu, selamat ulang tahun, cium pipi kanan cium pipi kiri, thankyou).
Ku alesan efesiensi bari jeung display HP anu leutik jadina bisa kreatif, dina nyieun hiji tulisan SMS, padu kaharti ku nu narimana, bahasa SMS sering disebut text language atawa text talk.
SMS model kitu dina basa Sunda asa can kungsi manggih, kungsi tatanya ka barudak rumaja, maranehna ukur godeg. Sok sanajan can kungsi aya panalitian anu daria kumaha pangaruhna SMS kana basa Sunda, rarasaan teh lamun kitu bisa bae basa Sunda beuki kadeseh. Naha perlu buru-buru nyieun buku kamus basa SMS dina basa Sunda?, cik urang nyobaan nyieun SMS ku basa Sunda make singkatan “tlng pngbjkn ka bag sdm, krng tbs gw poe ieu, lntrn nyri btng gr2 kmri dhr rjk bbk 2 prng, nhn” (tulung pangbejakeun ka bagian SDM, kuring teu bisa gawe poe ieu, lantaran nyeri beuteung gara-gara kamari dahar rujak bebek dua piring, nuhun)
Aya deui gaya basa anu ampir sarua jeung gaya SMS nyaeta dina iklan (tingali conto Iklan Baris dina PR), geura ieu contona : KsmptnKrj USA&JPG(TRAINING)Hny10org.TnpDP&JmnBsCcl-912xxxxx (Kesempatan Kerja USA & JEPANG (TRAINING), hanya 10 orang. Tanpa Down Payment & Jaminan bisa dicicil-912xxxxx), sajongjongan mah ngahuleng heula mikiran naon pihartieunana.
Ayeuna geus jol deui anu disebut MMS (Multimedia Message Service), kulantaran disebutna multimedia tangtu MMS leuwih canggih batan SMS. Sabenerna layanan MMS geus rada lila aya di Indonesia, dimimitian ku ayana teknologi GPRS (Global Packet Radio Service) atawa sok disebut 2,5G tapi dina layanan data ngan bisa ngirim data 100 kbps (kilo byte per second), sedengkeun ku teknologi EDGE (Enhanced Data Rate GSM Evolution) anu terus dimekarkeun nepi ka sok disebut 3G geus bisa ngirim data dina 384 kbps.
Kulantaran HP 3G dina ngirim data anu leuwih gancang, jadi tangtu layanana oge bakal leuwih euyeub, diantarana high-quality audio streaming, video streaming, on line gaming, high speed download, high speed network connection, geus puguh ari SMS mah tetep bisa dipake, jste. Sigana lamun geus nyekel HP 3G kabiasaan nelepon make HP diteueulkeun kana ceuli kudu dirobah jadi HP teh ukur diteuteup bari ningali video saha anu jadi lawan ngomong. Layanan 3G anu leuwih euyeub tur ngandung teknologi anu leuwih canggih jeung leuwih variatif, hal ieu bakal mere kasempetan ka para operator CP pikeun nyieun kreasi anu leuwih inovatif.CP (CONTENT PROVIDER)
Alat telepon, boh telepon lokal (fixed line) boh telepon mobil (selular) eta mah ngan sakadar alat pikeun lumangsungna hiji komunikasi antara para pengguna, eusina gumantung kana kabutuhan jeung rek make bahasa naon bae.
Jugrugan telepon lokal anu aya diimah, awalna ngan sakadar keur bisa hubungan make sora, ku ayana parobahan contona make teknologi CDMA, geus bisa ngirim SMS jeung deuih geus mobil sok sanajan dina area anu leuwih heureut dibandingkeun jeung telepon selular anu kalolobaanana make teknologi GSM anu leuwih lega.
Teknologi CDMA atawa GSM geus mere lolongkrang pikeun tumuwuhna usaha bisnis anu disebut CP (Content Provider). Geus mindeng nangenan dina acara televisi saperti kuis anu menta sangkan ngirim SMS ka hiji nomer, atawa aya iklan REG RAMAL atawa iklan anu nawarkeun rupa rupa lagu pikeun ring tone. Eta kabeh teh hasil tina kreasi CP.
CP mangsa kiwari leuwih nyoko kana bisnis, usaha pikeun neangan kauntungan, anu kalan-kalan asa teu karasa pisan sifat pendidikanana.
Usaha CP kawilang maju, ayeuna leuwih ti 150 usaha CP nu aya di Indonesia. Dina taun 2006 waktu keur Piala Dunia Sepak Bola, ampir unggal stasiun televisi nyieun kuis nu aya kaitanana jeung Piala Dunia, malah aya nu nyebutkeun dina sabulan meunang duit tina acara kuis teh nepi ka 15 milyar rupia.
Biaya sakali ngirim SMS anu regular ngan ukur 300 rupia, tapi lamun ngiluan kuis atawa naon bae anu sifatna aya hubungan jeung CP sok leuwih mahal malah aya nu nepi 2.000 rupia sakali ngirim SMS. Harga sakitu tangtu tuluy dibagi antara CP, Operator Selular jeung Stasiun TV, cara ngabagina gumantung kana kasaluyuan sewang-sewangan.
Dina teknologi 3G tangtu bakal leuwih euyeub, didieu jadi tangtangan pikeun operator CP sangkan leuwih inovatif sabab anu disadiakeun lain bae ngan sakadar SMS tapi geus nepi ka Video, game on line jste.
Naha eta video atawa game on line teh murni meunang nyiptakeun operator CP, atawa ngan sakadar bajakan, atawa ngan sakadar VoD (Video on Demand) nyokot tina film anu aya.
Tah sigana dina widang CP ieu budaya Sunda bisa ngiluan. Sanajan tetep aya rasa pesimisna, geura we dina Internet weh, ieu media anu sakitu geus jadi tren dunya, jeung kaitung murah, lembaga mana nu enya-enya ngeusian dina media internet nu euyeub ku budaya Sunda. Lembaga samodel LBSS (Lembaga Basa Jeung Sastra Sunda) anu bisa disebut lembaga nu ngabogaan otoritas pikeun ngamekarkeun basa Sunda jeung sastra Sunda, asa can boga situsna dina internet, kitu deui PSS (Pusat Studi Sunda) can boga situsna. Padahal internet teh tangtu geus dipikawanoh ku personal nu aya di eta lembaga jeung pasti ngarti kaunggulanana.
Eusi situs teh lain ngan sakadar nyebutkeun organisasina tapi enya enya euyeub ku informasi ngeunaan widang garapanana.
Ceuk beja PPSS (Panglawungan Paguyuban Sastra Sunda) kakara rek nyieun, sugan we eusina lain sakadar informsi organisasina, tapi enya-enya nyaritakeun hal ihwal sastra Sunda.
Balik deui kana CP, ieu hiji media anu bisa dieusian ku kabeungharan budaya Sunda, pikeun mere ajen pendidikan ka masyarakat urang Sunda. Carana tangtu kudu aya gawe bareng sacara profesional antara Operator CP, Operator Selular, TV Lokal (keur acara wireless interactive TV), jeung Budayawan.
Eusina teu kudu hese, kapan geus mindeng dipidatokeun ku para inohong yen budaya Sunda teh beunghar, yen budaya Sunda teh luhung, yen budaya Sunda teh kudu dimumule.
Contona anu sederhana upamana kirim SMS tulis PBS A5 ka nomer 9xxx, CP geus ngaidentifikasi lamun aya tulisan PBS A5, hartina menta jawaban balik ngeunaan Paribasa Sunda lima siki nu dimimitian ku aksara A, hargana sakali ngirim SMS upamana 1.500 rupia, maksimum meunang jawaban 5, ieu teh bisa ngan ukur wangun teks. Harga dina sakali ngirim SMS ulah mahal teuing sabab misina lain ngan bisnis tapi aya unsur edukasi.
Kitu deui dina wangun video keur HP anu geus aya 3G, video ngeunaan Kampung Naga, Kampung Kuta atawa deskripsi ngeunaan Kampung Cireundeu anu kadaharan pokona sampeu.
Aplikasi atawa muatan budaya Sunda sejenna tangtu loba keneh, tinggal kumaha tingkat kreatifitas ti CP atawa ti budayawan ngayakeun gawe bareng jeung operator CP.
Atawa langsung ngadegkeun CP, CP ieu bisa diwangun ku hiji lembaga kabudayaan anu pamarentah atawa non pamarentah, anu tujuanana sakali deui lain bae aya unsur bisnis (keur ngahirupkeun bari huripna para kreator) tapi oge aya unsur edukasina. Kuduna para operator telepon selular milu ngarojong hal ieu, inget di unggal corporate aya nu disebut CSR (Corporate Social Responsibility) anu tujuanana nyaeta yen dirina hadir di hiji tempat teh lain ngan sakadar bisnis, tapi oge boga tanggung jawab sosial jeung moral ka masyarakat di sabudeureunana. Dominasi budaya deungeun (baca : barat) anu datangna babarengan jeung ekspansi investasi kalawan babarengan jeung teknologi, teu bisa lamun dilawan adu hareupan, palebah dieu kudu diaku ayana kahengkeran posisi tawar budaya lokal. Kamajuan teknologi kudu jadi lahan kreatifitas pikeun ngamekarkeun budaya lokal, lain sabalikna jadi musuh anu dianggap mareuman budaya lokal, tinggal kumaha carana ngamangpaatkeun eta teknologi. Cag(Diolah tina sababaraha sumber)
MAMAT SASMITA
Pangsiunan TELKOM, ngokolakeun Rumah Baca Buku Sunda
email : matsasmita@telkom.net
(Dimuat dina Majalah Cupumanik No.48, Juli 2007)
===========================================================================
MAMAT SASMITA
Perumahan Margawangi
JL Margawangi VII No.5
Margacinta Bandung 40287
Tlp 022-7511914


c: text/html

text:
Interquartile range
Dina statistik deskriptif, interquartile range (IQR) nyaeta beda antara kuartil katilu jeung kahiji. Interquartile range leuwih nembongkeun nu sabenerna dina statistik tinimbang rentang, sarta ilaharna dipikaresep dina statistik.
Lamun 25% data kurang atawa sarua jeung kuartil kahiji sarta 25% leuwih gede atau sarua jeung kuartil katilu, bedana nyaeta panjang interval kaasup satengahna tina data. Beda ieu kudu diukur tina satuan data nu sarua.
Persentil jeung kuartil[édit | édit sumber]
Keur lobana sampel mangka observasi observasi diruntuykeun ti nu leutik kanu gede. Tina runtuyan statistik ieu bisa kapanggih persentil sampel.
Lamun , persentil sampel nu ka-100 nujul kana sampel observasi leuwih leutik tinimbang eta sarta sampel observasi leuwih gede tinimbang eta. Salah sahiji cara keur narima ieu nyaeta nyokot sampel persentil nu ka-(100) ku runtuyan statistik , tur minangka integer.
Lamun lain interger tur sarua jeung ditambah sababaraha bagean mangka bakal manggih interpolasi linier antara jeung . Mangka sampel persentil nu ka-100 dihartikeun minangka:
Persentil nu pasti mibanda ngaran husus. Persentil nu ka-50 disebutna median tina sampel. Persentil nu ka-25, 50, tur ka-75 disebut kuartil kahiji, kadua jeung katilu tina sampel. Hal ini nembongkeun kasimpulan lima-wilangan tina runtuyan data, nyaeta minimal, kuartil kahiji, median, kuartil katilu jeung kuartil maksimum.
Ayeuna IQR atawa interquartile range diartikeun minangka:
Conto[édit | édit sumber]
Itungan ieu make data tina kaca quartile.
i x[i] 1 102 2 105 ----------- the first quartile, Q[1] = (105+106)/2 = 105.5 3 106 4 109 ------------ the second quartile, Q[2] or median = 109.5 5 110 6 112 ------------ the third quartile, Q[3] = (112+115)/2 = 113.5 7 115 8 118
Tina tabel eta, the interquartile range is 113.5 - 105.5 = 8
Tempo ogé: statistical dispersion, mean

robotstxt: allowed

filter: keep


text:
Kabudayaan Sunda
Budaya atawa kabudayaan asalna tina basa Sansekerta nya éta buddhayah, nu mangrupakeun wangun jamak tina buddhi (budi atawa akal) dihartikeun salaku hal-hal nu aya pakaitna jeung budi ogé akal manusa. Dina basa Inggris, kabudayaan disebut culture, nu asalna tina kécap Latin “Colere’, nya éta ngolah atawa ngerjakeun. Bisa dihartikeun ogé salaku ngolah tanah atawa tatanén. Kécap culture ogé bisa dihartikeun salaku “kultur” dina basa Indonesia.
Kabudayaan didefinisikeun salaku sakabeh pangaweruh manusa salaku makhluk sosial nu digunakeun pikeun maham jeung ngainterpretasikeun lingkungan jeung pengalamanna, sarta jadi landasan dina tingkah-lakuna, ku kituna kabudayaan mangrupakeun sarangkaian aturan-aturan, pituduh-pituduh, rencana-rencana, jeung strategi-strategi nu ngawéngku sarangkaian model-model kognitif nu dipiboga ku manusa, jeung digunakeun sacara selektif Dina nyanghareupan lingkunganna sakumaha kawujudna dina tingkah-laku jeung tindakan-tindakanna.
Kabudayaan bisa didefinisikeun salaku sakabeh pangaweruh manusa salaku makhluk sosial nu digunakeun pikeun maham jeung ngainterpretasikeun lingkungan jeung pengalamanna, sarta jadi pituduh pikeun tingkah lakuna.
Hiji kabudayaan mangrupakeun kabogaan babarengan anggota dina masarakat atawa golongan sosial, nu sumebarna ka anggota-anggotanna jeung pewarisna ka generasi saterusna dilakukeun ngaliwatan proses belajar jeung ngagunakeun simbol-simbol nu ngawujud boh dina wangun ka ucap boh henteu (ka asup ogé sarupaning pakakas nu dijieun ku manusa). Ku kituna, sakumna warga masarakat miboga pangaweruh ngeunaan kabudayaanna nu henteu sarua jeung anggota-anggota lianna, lantaran ku pengalaman jeung proses diajar nu beda jeung lantaran lingkungan-lingkungan nu disanghareupan teu salilana sarua.Sedengkeun Sunda nya éta istilah pikeun idéntitas hiji séké sélér nu nyicingan utamana bagian kulon pulo Jawa (katelah Tatar Sunda atawa Pasundan, ngawengku propinsi Jawa Kulon, Banten, jeung bagian kulon Jawa Tengah), nyaéta urang Sunda, nu migunakeun basa Sunda salaku basa indungna katut kabudayaanana.


text:
Blog Bahasa Sunda Cerita Sunda Dongeng Sunda Sastra Sunda Dongeng Cawokah Puisi Sunda Wawangsalan Pantun Sunda Siloka Sunda, Adat Sunda Budaya Sunda True Storry of Sundanese Sundanese in Indonesia guyon canda bahak koleksi berita tawa humor ngakak guling pingkal komedi Funniest Story Jokes Humor Comedy Cute Amusing Jest Feeding funny Through Laugh Giggle a true story Real Life imagine Stories Crazy Collection gambar lucu foto lucu foto ngakak >> PUGER-NYUNDA.blogspot.com
Friday, 21 October 2011
Perang Diponegoro II - Heureuy urang Forum
Asép : Éta bu di halaman 24 buku IPS kelas 2 SMA.. ( bari teu kireum kireum )
Guru : Aéééééééépppp... matak kudu daék ngapalkeueueueueueun siah ... kahareup .. !!!!! .. tuh bareng jeung kai Ikbal, da sarua odobna...
Asép : Nuhun bu.. aduh mani bageur miwarang abdi ngadeg dipayun ( bari ngengklak... )
hahahaahh ... dasar..
Ku : Kisunda Sawawa


text:
Anabolisme
Anabolisme hartina aspék métabolisme nu dicirikeun ku tumuwuh. Hiji cara pikeun ngagolongkeun prosés métabolik, boh dina hambalan sélular, organ, atawa organisme nyaéta anabolik atawa katabolik.
Prosés anabolik condong ka "numuwuhkeun" organ jeung jaringan. Prosés ieu ngabalukarkeun sél tumuwuh jeung ngalaman diferensiasi sahingga ukuranana ngabadagan, hiji prosés nu ngawengku sintésis molekul kompléks. Conto prosés anabolik nyaéta mineralisasi jeung tumuwuhna tulang jeung nambahanana massa otot.
Prosés katabolik dicirikeun ku "ngarecah" organ jeung jaringan. Prosés ieu ngawengku "mesék" protéin struktural sahingga bisa didaur ulang pikeun tujuan séjén. Prosés katabolik lumangsung nalika kalaparan, setrés, jeung gering. Conto prosés katabolisme nyaéta direcahna protéin otot sangkan bisa maké asam aminona pikeun substrat dina glukonéogenesis (kurang leuwihna mah sarupa jeung ngaduruk mébel di imah anjeun nalika béakeun suluh) jeung direcahna lemak na jaringan adiposa jadi asam lemak pikeun sumber tanaga.
ku sabab patojaiyah lamun aya prosés anabolik jeung katabolik sakaligus dina hiji sél, aya rupa-rupa sinyal nu ngahurungkeun prosés anabolik sakaligus mareuman prosés katabolik, kitu ogé sabalikna. lolobana sinyal nu dipikanyaho aya dina wujud rupa-rupa hormon. Para ahli éndokrinologi sacara tradisional geus ngagolongkeun rupa-rupa hormon salaku anabolik atawa katabolik.
- Hormon anabolik klasik, di antarana
- Hormon katabolik klasik, di antarana
- Kortisol
- Glukagon
- Adrénalin jeung katékolamin lianna
- Sitokin
- Hormon leuwih anyar nu patali jeung kasaimbangan kaayaan anabolik jeung katabolik, di antarana
- Oréksin jeung Hipokretin (pasangan hormon)
- Mélatonin


text:
Multistage sampling
Multistage sampling nyaeta bentuk kompleks tina cluster sampling. Ngagunakeun sakabel unsur sampel dina sakabeh klaster nu dipilih teu dimeunangkeun atawa teu penting. Dina kaayaan aturan ieu, nyokot sampel dina sababaraha tingkatan klaster jadi penting. Gantina make kabeh unsur nu dipiboga ku klaster nu dipilih, panalungtik sacara acak milih unsur tina unggal klaster. Wangun klaster dina lengkah kahiji. Tangtukeun unsur mana nu dina jero klaster eta bakal dipake, dina lengkah kadua. Teknik ieu remen dipake lamun runtuyan lengkep sakabeh anggota dina populasi teu aya.
Nyokot sampel Probabilitas-sabanding-kana-ukuran ngarupakeun salah sahiji tipe nyokot sampel klaster multilengkah. Dina metoda ieu, pamilihan probabilitas unsur anu ditangtukeun dina klaster variasina tibalik jeung ukuran dina klaster.
Sanajan nyokot sampel sacara klaster jeung nyokot sampling ku cara ngabedakeun lapisan sampel meh ampir sarua, tapi sacara substansi duanana beda. Dina nyokot sampel ku cara ngabedakeun lapisan, sampel acak dicokot tina sakabeh lapisan, nu mana dina nyokot sampel sacara klaster ngan tina klaster nu ditalungtik, boh dina salengkah atawa multilengkah
Tempo oge : statistika, marketing research, quantitative marketing research, sampling, cluster sampling, simple random sampling, nonprobability sampling, systematic sampling, stratified sampling


text:
Bendungan Jatigedé nurutkeun rarancang anu anyar mah, bakal mimiti dipaké dina ping 1 Oktober 2013. Torowongan anu salila ieu dipaké kokocoran cai gaganti walungan saméméhna anu ngaliwatan bendungan téh bakal ditutup. Cai anu salila ieu ngocor terus téh sina minuhan patempatan di girangeun bendungan. Ngeunaan pangwangunana, ayeuna masih kénéh dipaju ku kontraktor ti nagri China, Sinohydro.
Méakeun kapanasaran kumaha kaayaanana éta bendungan dina danget ayeuna, dina poé Saptu (10/8) kamari mah nyobaan ngincig muru ka bendungan Jatigedé. Nyokot jalan anu ti wewengkon Tomo muru ka béh kidulkeun, mapay jalan gedé anu alus nuju ka wewengkon Jatigedé. Jalan anu disorang alus pisan, béda reujeung kalolobaan jalan anu aya di wewengkon Sumedang. Ngan hanjakal pabeubeurang mah hawana kacida panasna. Anu muru ka bendungan téh geningan loba batur: aya anu maké kandaraan gilinding dua, aya ogé anu maké kandaraan gilinding opat. Ngadon arulin ka bendungan, papada hayang apal kumaha kaayaanana. Henteu anéh lamun pikeun sawatara waktu mah bendungan téh jadi tempat pakanci lebaran taun ayeuna. Kabeneran, dina wanci peré ayeuna mah wewengkon deukeuteun bendungan téh dibuka bisa diasupan ku saha waé. Da lamun dina poé biasa mah henteu meunang diasupan ku masarakat. Antukna bendungan téh ramé ku anu ngadon arulin.
Saméméh bendunganana dipaké (dicaian), bisa apal kana wangunanana ti kadeudeutan. Torowongan caina béh girang (lain béh hilir wungkul) katut témbok bendunganana. Lamun dina poéan biasa mah cenah ngan ukur bisa nempo bagéan hilirna wungkul.


text:
Sanggeus kahuruan tinggal haseupna tina jeuro guha kaluar indung jeung anak maung.
"Ma..aden lapar" anak maung ka indungna
"Nya ke urang..." can ge beres nyarita, ti tukangeun kaluar oge uncal ti jeuro guha, singhoreng uncal jalu nu ngilu nyumput.
"Ma itu uncal..udag ma aden hayang daging uncal" anak maung rada ngagareuwahkeun indungna anu reuwaseun.
Indung maung teu talangke langsung luncat ngudag eta uncal.
Uncal anu leuwih leutik leuwih lincah tibatan maung, ngan satarik tarikna ge sato nu geus nahan lapar jeung hawa panas duanana beuki laun, ngan sakadang uncal gancang manggih jalan manehna lulumpatan ngaliwatan tangkal kai nu rekep, maung bati ku nafsu teu bisa newak bae beunang kadeoh, manehna muru uncal ngan..awak maung tungtungna nyelap na sela tangkal.
Kanyahoan maung teu bisa ojah, uncal nguriling balik deui. abong jalu sanajan uncal boga pikiran cabul.
"Ah..bae sagalakna maung, da ti tukang mah angger we maung bikang" uncal ngomong sorangan. geus kitumah maung teh diopi ku uncal. geus beres uncal terus lumpat deui bari heheotan..(aya kituh uncal nga heot).
Geus bisa leupas maung balik deui ka anakna.
"Ma...ma..kumaha SI UNCAL teh beunang...mana ma..aden lapar.."
Indung maung kadon jamutrut ka anakna " eh...ari maneh tong susa sisi PAPIH kituh!!!"
basa mang Juned keur ngobrol jeung pak Kosim di teras imah, anakna keur uplek maen koleci jeung anak pak Kosim. Keur anteng maen koleci, ujug-ujug gejlo weh aya bangkong luncat ka deukeut barudak nu keur maen koleci, atuh barudak teh rareuwaseun.
Anak mang Juned: "Ih, awas aya bangkong, aya bangkong"
Anak pak Kosim : "Idih, ada kodok, ada kodok"
Anak mang Juned: "Yeeh, tong di kodok, geuleuh"
Atuh mang Juned jeung pak Kosim nu ngadengekeun sing cakakak
Copet Bandung
Category: Bobodoran Sunda
Keur anteng manehna ngalamun torojol aya copet kakarayapan kana pesak calanana,kabeneran pesak calana si sueb teh ges soeh(robek),trus manehna ngomong kieu,
Sueb : "Sok sia rek maling naon?"
Copet: "Heunteu mang,"
Sueb : "Sok mending digorowoken copet,atawa mendingan tuluy usapan bobogaan aing."
Copet: "..?@/???Ehm..."
Jiang Zemin Orang Garut ?
Category: Bobodoran Sunda
Abah : "Nya apal atuh, mantan Presiden Cina sampai Maret 2003"
Kabayan : "Uiii hebat euy ..."
Abah : "Abah teaaa ....", bari ngusapan kumis bakat ku bangga
Kabayan : "Bejana Jiang Zemin teh aslina orang Garut nya Bah."
Abah : "Ah... ceuk sahaaa ...??"
Kabayan : "Da ngaran aslina mah cenah Ujang Jamin, ngumbara ka Cina ganti ngaran jadi Jiang Zemin ... hehehe ... Kabayan tea..." bari gura-giru ngaleos
Abah : "Dasar si borokokok !!"
Poe Jumaah
Category: Bobodoran Sunda
Rusdi : "Poe Kemis"
Isak : "Ari isukan"?
Rusdi : "Poe Jumaah"
Isak : "Ari geus Jumaah?"
Rusdi : "Nya balik atuh Sak, piraku cicing wae di mesjid".
Isak : "Pinter geuning Rusdi mah."
(Rusdi jeung Isak tingserengeh, dibaturan ku nu maca)
Basa Bapa-Bapa Balanja Ka Palasar
Category: Bobodoran Sunda
Mang Dadang :"Naha kang balanja kalapa? Kan kang Dana aya tangkalna dalapan?"
Kang Dana :"Ah … nya jang babawaan ka bapa mang, bapa saya hayang martabak kalapa…mang Dadang balanja lalab? Mana samarana?"
Mang Dadang :"Aya tah laja ... salam."
Kang Dana :"Naha laja salam, mang Dadang tara masak nya? Tah bawa kalapa jang lalab mah."
Mang Dadang :"Nya lah ngajaran dahar lalab aya kalapaan …. mangga Kang."
Kang Dana :"Mangga…."
Mang Dadang kapaksa mamawa kalapa, padahal kahayangnamah mamawa samangka sakaranjang jang anak-anakna. Kang Dana mapay-mapay jalan satapak, rada hanjakal mamawa kalapana ngan dalapan... TAMAT... dadaaaah
GIGITEKAN
Category: Bobodoran Sunda
Dokter Gigi : "Kenapa giginya mang..?"
Mang Asep : "Gigi saya koropok, cabut saja Dok"
Dokter Gigi : "Coba buka mulutnya...", si dokter teh bari terus mariksa huntu Mang Asep. Beres dipariksa terus huntu Mang Asep dicabut bari getih kaluar tina gusina. Tuluy si Dokter teh nyelapkeun kapas kana huntu Mang Asep nu masih getihan."
Dokter Gigi : " Gigi tekan..."
Mang Asep kalahka ngagual geolkeun bujurna kawas Inul keur ngebor.....dikirana sina GIGITEKAN
Dokter Gigi : " ..??%@%& ..."
Angkot Jeung Ojeg
Category: Bobodoran Sunda
Duanana katinggali pada-pada napsu hayang nyusul.
Nepi ka hiji pengkolan duanana eureun sakaligus.
Supir angkot kaluar tina mobilna, bari langsung sosorongot ka tukang ojeg,
"Kunaon sia ngudag-ngudag aing?"
"Ari sia, kunaon ngudag-ngudag aing oge?", jawab tukang ojeg.
"Aing mah diudag pulisi", ceuk supir angkot.
"Aing oge," jawab tukang ojeg.
Ditilang Bapa Polisi
Category: Bobodoran Sunda
Langsung be maneh na eren. Terus yampeurkeun eta polisi nu ngaeureun keun manehna
Bedul: "Ku naon pa abi di eureun keun??"
Polisi: "Arek mariksa"
Bedul : "Mariksa naon ?? Da abi mah teu nyandak NARKOBA………..
Polisi: "lain eta maksud saya mah"
Bedul: "Atuh naon ? Lain eta mah make di pariksa sagala"
Polisi: "Ari SIM na mana ??"
Bedul: "Oh eta maha bi can gaduh pa!"
Kacaritakeun s Bedul di tilang be ku polisi. Hiji mansa s bedul mawa motor deuio ngaliwat parapatan deui. Si Bedul teu reuwaseun da mokaha maneh na ayeuna mah bogaeun SIM
Langsung maneh na eureun
Bedul: "Aya naon deui pa ??? SIM aya .... motor komplit Naon deui pa?"
Polisi: "maneh teu pakai helem... Kapaksa ku saya maneh di tilang..."
Poe isuk na Si Bedul leumpang alias jalan jalan sorangan. Pas kabeuneuran papanggih jeung polisi nu sok. Biasa nilang maneh na.Celetuk sibedul nanya ka eta polisi
Bedul: "Pa? Ku naon abi teu dipariksa ku bapa? SIM aya helem di angge"
Polisi: "Maneh na teu mawa motorrrrrrrrrrrra???"
Bedul: "Ohhh euya ya... geuning aing bolohoy!"
Si Bedul ngaleos eraeun bari maneh na neunggeulan sirah sorangan...
Lurang Jeung Ulis II
Category: Bobodoran Sunda
Lurah : "Lis, mushola di urang aya sabaraha lis?"
Ulis : "Lima pa lurah"
Lurah : "Lima pa bupati"
Bupati : "Lurah, ari madrasah aya sabaraha?"
Lurah : "Lis, lis, ari madrasah aya sabaraha?"
Ulis : "Aya dua pa lurah"
Lurah : "Aya dua pa bupati"
Bupati (rada ambek) : "Na ari lurah, ditanya teh bet nanya deui ka si ulis, naha teu apal jumlah masjid-masjid acan. Cing ayeuna kuring rek nanya deui, ari ngaran ki lurah saha?"
Lurah : "Lis..lis..ari ngaran bapa saha?"
Ratu Gosip
Category: Bobodoran Sunda
Enya we, basa aya acara arisan diimahna ibu Edoh, manehna teu ngomongkeun batur, tapi kalahka ngomong kieu.
"Eh... ibu ibu... tos tarerang teu... bejana genderewo kaperegok bobogohan jeung kuntilanak nepi kasubuh, malahan cenah ayeuna kuntilanak teh geus ngandeg tilu bulan, padahal genderewo teh kanyahoan geus buntutan, karunya nya kuntilanak diculeoskeun!"


text:
Revelesen 5:6
Jon Sipsip Nyaanét dé vék
6Wani kudi véknwutakne wuné vék Sipsip Nyaan nak tédéka. Dé némaan du rakwa jaabé tékwaba dé ték. Dé mawulé tékwa kulé mu wan véti wan véti, ranyéwe rakwa némaan du, deku nyédéba dé ték. Dé viyaapérekdaka nébéle raapmén sipsip nyaan pulak dé ték. Kaara nak taaba sékét nak taababa kayék vétik dé ték. Méni nak taaba sékét nak taababa kayék vétik dé ték. Wani kaara wani méni wawo wan Gotna Yaamabi déku apa nak taaba sékét nak taababa kayék vétik. Got wadéka wani apa de akwi képmaat de yu.


text:
Iwung
Iwung kaasup sélér awi, bitung, gombong jsté, anu kakara nongtot tina taneuh.[1] Tumuwuhna iwung dibagian rungkun awi jeung biasana dipinuhan ku glugut anu matak ateul.[2] Iwung bentukna kurucut, unggal sisina miboga bagian saperti congo daun awi tapi warna coklat.[2] Di musim hujan mangrupa panéna iwung, antara bulan Désémber nepi ka Pébruari.[2] Biasana iwung dipanén nalika jangkungna geus 20 cm tina permukaan taneuh, dengan diameter batang sekitar 7 cm.[2] Lamun elat panén dina 2 nepi ka 4 bulan, iwung bakal jadi tangkal awi.[2] Biasana iwung anu dialak téh nyaéta iwung anu ngora (awi ngorana).[2] Henteu sakabéh iwung anu jadi bisa jadi awi.[2] Ilaharna iwung anu karék saminggu jadina osok teu tumuwuh deui nu tungtuna maot.[2]
Rupa-rupa Iwung[édit | édit sumber]
Teu sakabéh jinis iwung ngeunah didahar.[2] Aya sababaraha jinis iwung anu rasana pait, jeung teu sakabéh iwung bisa diolah jadi pasakeun.[2] Awi jinis apus mangrupa salah sahiji jinis awi anu teu bisa diolah jadi pasakeun, alatan rasana pait.[2] Jinis iwung anu ngeunah rasana nyaéta iwung konéng, rampal atawa suling, ori, jeung ater.[2] Iwung bitung miboga rasa anu paling ngeunah.[2] Iwung ieu warnana coklat jeung subang (sisina kelopak) dina congona warna bungur.[2]
Kandungan giji dina Iwung[édit | édit sumber]
Senyawa utama dijero iwung nyaéta cai, sakitar 91 persén.[3] Salain ti éta iwung ogé miboga kandungan protéin, karbohidrat, lemak, vitamin A, thiamin, riboflavin, vitamin C, sarta mineral séjéna saperti kalsium, fosfor, beusi, jeung kalium.[3] lamun dibandingkeun jeung sayuran nu laina kandungan protéin, lemak, jeung karbohidrat dina iwung henteu jauh béda.[3] Iwung miboga kandungan kalium anu loba.[3] Kadar kalium per 100 gram iwung nyaéta 533 mg.[3] Kadaharan anu sarat Makanan kalium, nyaéta minimal 400 mg, bisa nyingkahan résiko ''stroke''.[3] Kandungan serat pangan dina iwung nyaéta 2,56 persen, leuwih loba tibatan sayuran seperti kadelé (1,27 persen), pécay (1,58 persen), bonténg (0,61 persen), jeung sawi (1,01 persen).[2] Serat pangan (dietary fiber) osok dibongbolérkeun pikeun paktor penting dina giji manusa ku sabab henteu ngahasilkeun énérgi.[2] Salain ti éta, kakurangan serat moal ngabalukarkeun spesifik, saperti kakurangan zat-zat giji.[2]


text:
Sastra
Kecap sastra téh asalna tina kecap Sangsekerta; sas jeung tra. Sas téh akar kecap dina rundayan nu hartina : ngarahkeun; ngajarkeun; ngawulangkeun; méré pituduh atawa paréntah.[1] Tra téh mangrupa kecap ahiran nu biasana nuduhkeun alat; pakakas; sarana. Jadi Sastra hartina pakakas pikeun miwulang; buku pituduh; buku intruksi atawa buku pangajaran.[1] Dina budaya sunda aya nu disebut susastra anu hartina tulisan anu éndah.[1] Numutkeun A.Teeuw sastra téh etimologina tina basa Yunani téa littera; nu harti saujratna nyaéta tulisan, éta kecap téh tuluy dipaké ku bangsa Latin, ti dinya nyebar ka sakuliah dunya, di antarana Inggris, Prancis, jeung Belanda.[2] Harti sastra (tulisan) téh kudu dipaluruh deui dina hubunganana jeung tujuh ciri basa tinulis. [2] Memang aya poténsi satra dina tujuh ciri basa tinulis tapi ogé sastra henteu idéntik jeung basa tinulis, lantaran aya sastra anu poténsina tina basa lisan nu disebut sastra lisan téa.[2]
Fungsi Sastra[édit | édit sumber]
Sastra dipercaya ngandung rupaning mangpaat pikeun kahirupan manusa .[2] Ajén guna sastra anu paling kakoncara nyaéta :
- Éndah hartina sarua jeung méré hiburan atawa kasugemaan
- Manpaat hartina lain saukur heuheureuyan tapi kagiatan anu dilaksanakeun kalawan bener mibanda tujuan.[2]
Wangun Sastra Sunda[édit | édit sumber]
Aya tilu wangun sastra dina sastra sunda nyaéta prosa, puisi, jeung drama.[1]
- Prosa nyaéta karangan dina rakitan basa sapopoé; lancaran, tanpa ngolah atawa ngatur intonasi anu matok.[1] Warna prosa aya nu heubeul, jeung aya nu anyar. Karya sastra Sunda nu heubeul dina wangun prosa nyaéta dongéng. [1]
- Puisi nyaéta karangan nu basana dirakit pinuh ku wirahma, kauger ku wangun jeung diksi, ungkara kalimahna henteu lancaran. [1] Puisi sunda dina wangun heubeul aya nu nagjujud carita saperti : pantun jeung wawacan, sedengkeun anu teu ngawangun sastra saperti : mantra, kakawihan, sair, jeung pupuh.[1]
- Drama


text:
Selasa, 17 April 2012
Ali Kucel
isuk-isuk si Ncep geus gek diuk dina golodok imah akina, kadenge aki Djuanta keur ngahariring,,, durarang,,, duraring,,, bari heheotan
Sampurasuuuunnnnn,,,, ceuk si ncep
rampes,,,, ki djuanta nembal, bari ngancingkeun kampret belelna, kaluar nyampeurkeun datangna sora
gning ilaing Ncep ???,,, tas timana ?
ngahaja weh ki,,, rek neangan anu euweuh,,,, qiqiqiii
angger ilaing mah ari ditanya teh, sok nulain-lain ari ngajawab teh !!
ncep: hehee,,,,
sanes Ki, teu ngartos abdi mah, naha jalmi sapertos aki kedah nganggo raksukan belel kitu, saderhana pisan,,, pan dijaman sapertos ayeuna mah nganggo raksukan anu sae teh peryogi pisan Ki, sanes mung saukur kanggo penampilan, tapi kanggo tujuan anu sanes,,, nya meh diajenan weh kunu sanes
ki Djuanta nyerengeh,,, terus ngaluarkeun ali kucel dina salah sahiji ramona, bari nyarita,,,,
yeuh Cu,,, rek dijawab ku aki eta pananya hidep teh, tapi aki rek menta tulung heula ka hidep anaking. bawa ieu ali ka pasar anu dipentas jalan itu, bisa pangjualkeun teu saharga sa gram emas ???
si ncep anu nampanan eta ali anu kucel ngarasa ragu,,,,
sa gram Emas ???,,,
abdi teu yakin Ki, ieu ali tiasa di ical sahargaeun eta
ki Djuanta,,,, deuh angger ilaing mah, can dicoba geus murengked,,, jig kaituh cobaan heula bawa kapasar, saha nu nyaho hasil,,, !!!
si Ncep, ngingkig nurut kana kahayang akina, manehna nawarkeun eta ali anu kucel ka tukang dagang daging, sayur, lauk oge kanu lianna. euweuh hiji oge anu wanieun meli saharga sa gram emas, kajeun aya anu nawar sa harga sa gram perak, nya tibatan katanyaan ku akina, manehna teu wani ngajual. menehna balik deui ka imah akina, bari nyarita,,,,
Ki,,, teu aya anu kersaeun. aya anu nawis oge sa harga sa gram perak,,, ceuk si ncep ka akina
bari nyerengeh ki juanta neuteup incuna,,,
heuheuheuuu,,,, ayeuna kieu Cu, jung indit ka toko emas ditukangeun ieu jalan. coba perhatikeun ketakna toko emas anu araya didinya. omat hidep ulah buka harga, reungeukeun we maranehna mere panileyan kana ieu ali.
jiussss,,,, si ncep rikat lumpat, bari teu poho ngajewang katimus anu dina piring seng dua,,,, :p
teu lila si ncep geus datang, bari paroman beungeutna jiga anu gumbira. terus laporan ka akina,,,
Ki,,, sing horeng ari anu daragang tadi dipasar mah teu apaleun kana ieu barang, na ari ku tukang emas mah ditalawar ku harga 100 grm emas ning. gning niley ieu ali anu katingalina kucel teh 100 kali lipet tina tawaran anu dararagang di pasar.
ki Djuanta anu teu weleh seuri, nyarita laun,,,, tah eta jawaban hidep tadi teh Cu,,, manusa mah teu bisa ditiley tina pakeanna. jiga ali anu katingalina kucel tadi,,,, ngan padagang sayur, lauk, jeung daging dipasar anu boga panileyan kitu soteh, pan beda jeung tukang emas mah,,, heuheuheu
emas permata anu aya dina DIRI hiji jalma, ngan disa ditingali jeung diniley dimana urang mampu ningali kana jero JIWA. diperlukeun ka-arif-an pikeun ngalongokna. jeung eta perlu PROSES,,
yeuh Cu, regepkeun,,,, urang moal bisa nganileyna ku ucapan jeung sikap anu kadeuleu sajorelat.
loba anu disangka emas ari pek ukur loyang, jeung naon anu disangka loyang singhoreng emas.
dina kaHIRUPan ieu, urang sok pirajeunan ngan ukur ningali cangkang hungkul. padahal, saestuna panampilan/cangkang teu bisa ngajelaskeun eusi-na. jiga ali kucel anu tadi,,, padahal ngabogaan harga anu luhur.
kusabab kitu, OMAT cu,,, ulah sok nganiley batur tina panampilan atw cangkangna hungkul. sing hade sangka kasasaha oge, tah eta peupeujeuh keur peupeujuh ti aki mah,,,
meunggeus atuh,,, lain ngahekak we kana katimus teh, bagean aki,,,!!!
Ncep,,, hihiiii,,, panya teh kanggo abdi sadayana
Hatur nuhun Ki, katampi kanyaahna
Eonk Odas
ti : http://ncepborneo.wordpress.com/2011/04/21/ali-kucel/
Langganan: Poskan Komentar (Atom)


text:
Kapuloan Mariana Kalér
-
Artikel ieu ngeunaan Pasamakmuran Kapuloan Mariana Kalér. Keur Arsipélago Mariana, tempo Kapuloan Mariana.
Kapuloan Mariana Kalér, nu ngaran resmina Pasamakmuran Kapuloan Mariana Kalér, nyaéta hiji pasamakmuran dina kahijian politik sareng Amérika Sarikat, aya di Samudra Pasifik kulon.
Tempo ogé[édit | édit sumber]
Catetan suku jeung réferénsi[édit | édit sumber]
- The World Factbook 2000.
- Biro Sénsus Amérika Sarikat.
- Northern Mariana Islands and constituent municipalities, United States Census Bureau
Tumbu kaluar[édit | édit sumber]
- Pamaréntah
- Informasi ilahar
- Éntri Northern Mariana Islands di CIA World Factbook
- Kapuloan Mariana Kalér di Open Directory Project
- Atlas Northern Mariana Islands Wikimedia, ngandung peta ngeunaan Northern Mariana Islands.
-
Tingali ogé Kapuloan Mariana Kalér di Wikivoyage
- Média warta
- KSPN2 News
- Saipan Tribune
- Marianas Variety
- The Pacific Times


text:
Hungaria
Républik Hungaria mangrupa hiji nagara di Éropa tengah. Tepung wates jeung Austria di kulon, Slowakia di kalér, Ukraina di wétan, Romania di tenggara, jeung Kroasia sarta Sérbia di kidul. Dina basa lokal, nagara ieu dikenal salaku Magyarország nu hartina wewengkon Magyar. Hungaria ngawangun grup Visegrád sareng Polandia, Slowakia, jeung Céko.
Daptar eusi
Sajarah[édit | édit sumber]
Dina wanci Kakaisaran Romawi, urang Romawi nyebut wewengkon ieu Pannonia (kuloneun Walungan Danube). Senggeus Roma labuh dina migrasi séké-séké Jérmanik jeung tekenan bangsa Karpia, Période Migrasi masih kénéh ngadatangkeun raloba panarajang. Awalna datang urang Hun, nu ngawangun hiji impérium nu kiat dina paréntah Attila. Ngaran "Hungaria" meureun kapangaruh ku bangsa Hun, sanajan meureun ogé ngaran éta asalna ti ngaran aliansi Turkis dina abad ka-7 nu disebut Onogur. Saenggeus pamaréntahan urang Hun tileuleup, séké-séké Jérmanik nu séjén, nya éta urang Lombardi jeung Gepid ngawasaan Pannonia dina kira-kira 100 taun. Dina période éta ogé saréké Slavia mimiti migrasi ka kidul. Dina taun 560-an, maranéhna digantian ku Avar nu engké ngawasaaan nagri éta dina leuwih ti dua abad. Urang Prancis dina kawasa Charlemagne ti kulon jeung urang Bulgar ti tenggara ahirna geus hasil ngéléhan urang Avar dina awal abad ka-9. Teras, urang Frankia tileuleup, jeung karajaan Slavonik Moravia Raya sarta Kapangéranan Balaton ngawasaan kalobaan Pannonia nepi ka ahir abad éta. Ahirna, bangsa Magyar migrasi ka Hungaria dina ahir abad ka-9.
Tradisi nyebutkeun yén bangsa Magyar (Hungaria) diwangun ku Árpád, nu mingpin bangsa Magyar ka dataran Pannonia saenggeus taun 895. Karajaan Hungaria diwangun dina taun 1000 ku Raja Szent István I.
Awalna, sajarah Hungaria mekar dina hiji segitilu-sajarah antara Polandia jeung Bohémia, kalawan loba hubungan jeung para paus sarta kaisar ti Kakaisaran Romawi Suci. Antara 1241–1242, sabagian Hungaria ancur jeung loba korban ku tentara Mongol (Tatar) ti Batu Khan.
Lalaunan, Hungaria dina pamaréntahan dinasti kulawarga Árpád ngarobah kana hiji karajaan nu indepénden. Karajaan Hungaria nu diparéntah ku kulawarga Angevins ti 1308, dina waktos nu singket ngalegaan kakawasaanna kaa Wallachia jeung Moldova. Raja Matthias Corvinus anu heunteu ngawangun dinasti, murangkalihna János Hunyadi, maréntah Karajaan Hungaria ti 1458 nepi ka 1490. Anjeunna ngiatan Hungaria jeung pamaréntahanna. Dina pamaréntahanna, Hungaria (utamana bagian-bagian kalér, sabagian ayeuna aya di Slowakia kiwari) minangka puseurna seni jeung kabudayaan Éropa nu penting dina période Rénaisan.
Kamerdékaan Hungaria réngsé wanci nagara éta ditalukkeun ku Kasultanan Ottoman dina awal abad ka-16; bagian-bagian Hungaria nu teu ditalukan ku Ottoman, dianéksasi ku Austria (nu pangawasana ogé waktos éta nya éta raja-raja Hungaria) di bagian kulon, jeung jadi Kapangéranan Transilvania nu indepénden di wétan. Saenggeus 150 taun, Austria jeung sakutu-sakutu Kristenna ngawasaan deui wewengkon nu disebut Hungaria ayeuna dina ahir abad ka-17 ti Karajaan Ottoman.
Dina ahir tileuleupna urang-urang Turki, mimiti pajuangan antara bangsa Hungaria jeung raja-raja Habsburg pikeun mibanda palindungan tina hak-hak para bangsawan (kalawan kitu ngeukeuhkeun otonomi Hungaria). Pajuangan ngalawan absolutisme Austria dina pajuangan kamerdékaan rahayat dipingpin ku hiji bangsawan Transilvania, Ferenc II Rákóczi, antara 1704 jeung 1711. Révolusi jeung perang 1848–1849 ngupus pabudakan jeung ngasilkeun hak-hak sipil. Urang Austria ahirna hasil meunang ukur lantaran dibantos Rusia.
Ku sabab kameunangan ngalawan Austria ku koalisi Prancis-Itali (Peperangan Solferino, 1859) jeung Prusia (Peperangan Königgratz, 1866), Hungaria ahirna, dina 1867, hasil jadi bagian otonom ti Kakaisaran Austro-Hungaria (lihat Ausgleich). Saenggeus miboga status ieu, pamaréntah Hungaria ngusahakeun sangkan karajaan étu ngahiji kalawan Magyarisasi sababaraha kumpulan kabangsaan nu séjén. Hal ieu lumangsung nepi ka ahir Perang Dunya I, wanci kakaisaran Austro-Hungaria labuh. Dina 16 Novémber 1918, hiji Républik Hungaria nu indepénden diproklamasikeun.
Dina Maret 1919, komunis nyokot kakawasaan, jeung dina bulan April, Béla Kun mroklamasikeun Républik Soviét Hungaria. Pamaréntahan ieu, kawas nu ngaheulaanna, kabukti pondok umurna; sanggeus sababaraha kameunangan militér ngalawan soldadu Cékoslovakia, urang-urang Rumania narajang pikeung ngahalangan peperangan di Transilvania. Dina Agustus, leuwih ti satengah wewengkon Hungaria ayeuna, kaasup Budapest, dikawasaan Rumania, nu lumangsung nepi ka Novémber. Kakiatan militér tengen, nu dipingpin ku Admiral Miklós Horthy ti bekas Austro-Hungaria, asup ka Budapest wanci pasukan Romania badé angkat jeung ngeusian kosongna kakawasaan. Dina Januari 1920, pamilu diayakeun pikeun hiji parlemén hiji kamar, jeung Admiral Horthy dipilih minangka Pangawasa, jeung kalawan kitu resmi mulihkeun Hungaria minangka Karajaan, sanajan teu aya deui raja-raja Hungaria, sanajan bekas Raja Habsburg ngusahakeun sangkan ngawasaan deui. Horthy teras ngawasa kalawan kakawasaan otokratik nepi ka 1944.
Dina Juni 1920, Pajangjian Trianon ditandatanganan jeung netepkeun wates Hungaria. Dibanding jeung karajaan saméméh perang, lega jeung populasi Hungaria nu anyar ieu dikirangan dua pertiluna. Kira-kira sapertilu ti padumuk Magyar jadi minoritas di nagara-nagara tatanggi. Ku lantaran kitu, politik jeung budaya Hungaria ti waktos antara-paperangan diwarnaan kalawan irredentisme jeung révisionisme (pamulihan "Hungaria raya" ti wanci abad ka-19 ku cara naon baé).
Horthy ngayakeun pasakutuan jeung Jérman Nazi dina taun 1930-an, jeung ngarep pikeun mulijkeun wewengkon nu geus leungit saenggeus Perang Dunya I. Aliansi ieu mémang hasil mulihkeun sababaraha wewengkon ka Hungaria dina dua Hadiah Wina. Hungaria teras ngabantos pangawasaan Jérman kana Karajaan Yugoslavia, langsung ngawasaaj Banat saenggeus éta, jeung ahirna milu dina Perang Dunya II dina 1941, utamina ngalawan Uni Soviét. Dina Oktober 1944, Hitler ngagentos Horthy jeung kolaborator Nazi Hungaria Ferenc Szálasi jeung Partéy Salib Panahna pikeun nyegah robahna Hungaria ka pihak Sakutu, nu teterusan ngancam ti panarajangan sakutu kana Italia.
Hungaria ngagunakeun sababaraha undang-undang anti-Semit dina taun 1920-an jeung 1930-an, jeung sababaraha pajagalan kana urang Yahudi ku pasukan Hungaria aya dina awal Perang Dunya II, tapi Hungaria awalna nolak pikeun ngadéportasi padumuk Yahudina. Tapi ahirnya, dina wanci pangawasaan Jérman, Partéy Salib Panah jeung para pajabat pamaréntah milu sapinuhna dina Holocaust: dina Méi jeung Juni 1944, polisi Hungaria ngadéportasi kira-kira 440.000 urang Yahudi dina leuwih ti 145 karéta api, kalobaannana ka Auschwitz [1]. Ahirna, leuwih ti 533.000 urang Yahudi di Hungaria dipaéhan dina wanci Holocaust, ditambih ogé kalawan sababaraha puluh rébu urang Roma.
Saenggeus éléhna Jérman Nazi, Hungaria minangka bagian ti wewengkon pangarah Soviét jeung dijieunan kana hiji nagara komunis sanggeus hiji période démokrasi nu singket dina 1946–1947. Sanggeus pamingpin Komunis 1948, Mátyás Rákosi, ngawangun hiji pamaréntahan Stalinis di nagara éta, nu ampir teu bisa ditanggung ku nagara nu ancur ku paperangan. Hal ieu ngakibatkeun Révolusi Hungaria 1956 jeung Hungaria disebutkeun kaluar ti Pakta Warsawa. Hal ieu dijawab ku intervénsi militér gedé ku Uni Soviét. Ti taun 1960-an nepi ka ahir 1980-an, Hungaria miboga status husus salaku "barak nu pangbahjana" di lingkungan blok Wétan, dina pamaréntahan pamingpin komunis nu kontrovérsial, János Kádár, nu nganggo pamaréntahan nu otokratis dina waktos ieu. Dina ahir période 1980-an, Hungaria mingpin gerakan pikeun ngabubarkeun Pakta Warsawa jeung ngalih ka démokrasi multi-partéy jeung ékonomi nu ngorientasi kana pasar. Saenggeus labuhna Uni Soviét dina 1991, Hungaria mekarkeun patalian nu leuwih pageuh jeung Éropa Kulon, ngagabung ka NATO dina 1999 jeung Uni Éropa dina 11 Méi 2004.
Politik[édit | édit sumber]
Présidén, nu dipilih ku parlemén saban 5 taun, umumna kagungan peran ukur sérémonial, tapi kawasana ogé kaasup milih perdana menteri. Perdana Menteri milih menteri-menteri kabinét jeung kagungan hak éksklusif pikeun ngereunkeunnana. Masing-masing calon anggota kabinét muncul di payun hiji atanapi nu leuwih komite parleménter dina acara dangu pamikiran kabuka nu sipatna konsultatif jeung kedah formal disatujuan ku présidén.
Déwan Nasional (Országgyűlés), parlemén hiji kamar nu anggotana 386 urang, mangrupa institusi kakawasaan nagara pangluhurna jeung ngusulkeun sarta nyatujuan undang-undang nu disponsoran ku perdana menteri. Pamilihan umum parleménter nasional dilaksanakeun saban 4 taun. Hiji Pangadilan Konstitusional kalawan 11 anggota mibanda kawasa pikeun nantang undang-undang lamun kaanggap heunteu konstitusional
Wewengkon[édit | édit sumber]
Administratifna, Hungaria kabagi kana 19 kabupatén. Tapi salian ti éta, aya ogé hiji ibu kota (főváros): Budapest. Aya 23 kabupatén kota (wangun tunggal: megyei jogú város) di Hungaria, nya éta:
Géografi[édit | édit sumber]
Lanskap Hungaria kawangun ti taneuh nu rata jeung dataran nu ngampar ti Basin Karpati, kalawan papasiran jeung gunung-gunung nu handap di kalér sapanjang wates jeung Slowakia (titik pangluhurna: Kékes dina 1.014 m). Hungaria kabagi dua ku aliran walungan utamana, Walungan Danube (Duna); walungan-walungan gedé nu séjén kaasup Tisza jeung Dráva, ari bagian kulon miboga Dano Balaton, hiji dano utama. Dano haneut panggedéna di dunya, Dano Hévíz (Hévíz Spa), aya di Hungaria.[rujukan?]
Iklim[édit | édit sumber]
Hungaria miboga iklim buana, kalawan usum tiis nu tiis jeung usum panas nu haneut nepi ka panas. Suhu taunan rata-rata nya éta 9,7 °C. Suhu nu ékstrem nya éta kira-kira 38 °C di usum panas jeung −29 °C di usum tiis. Suhu rata-rata di usum panas nya éta 27 nepi ka 32 °C, jeung di usum tiis 0 nepi ka −15 °C. Rata-rata curah hujan per taun kira-kira 600 mm. Hiji wewengkon leutik di bagian kidul nagara ieu (deukeut Pécs) miboga iklim Meditérania.
Ékonomi[édit | édit sumber]
Babarengan jeung Slovénia jeung Céko, Hungaria masihan salah sahiji standar hirup pangluhurna di antara nagara-nagara Éropa Wétan. Séktor swasta ngawakilan leuwih ti 80% PDB. Hungaria miboga ampir sapertilu ti sakabéh invéstasi asing langsung nu ngalir ka Éropa Tengah. Pibogaan asing ti pausahaan-pausahaan Hungaria jeung invéstasina kacida legana, jeung invéstasi langsung asing kumulatif nepi ka leuwih ti 23 milyar dolar AS ti 1989. Sambetan pamaréntah Hungaria ditingkatkeun dina taun 2000 nepi ka kadua pangluhurna di antara sadaya ékonomi transisi Ékonomi Tengah. Inflasi jeung pangangguran—dua-dudana mangrupa kapadulian utama dina 2001—geus loba ngirang.
Pamaréntah Hungaria geus ngabéwarakeun yén badé nganggo mata uang euro dina 2010, tapi mata uang ieu digunakeunnana ayeuna masih dina tahap parancangan awal.
Démografi[édit | édit sumber]
Historis[édit | édit sumber]
- Kira-kira 900 Maséhi- dumasar kana rupa-rupa sumber[rujukan?] 250.000 - 400.000 urang Magyar dumuk di dataran Pannonia, nu dicicingan ku utamina urang-urang Slavia
- 1222 - 2.000.000 dina période Sapi Emas
- 1242 - 1.200.000 saenggeus invasi Mongol-Tatar
- 1370 - 2.500.000 dina période raja-raja Angevin
- 1490 - 4.000.000 saméméh panalukan Ottoman (3,2 yuta Magyar)
- 1699 - 3.300.000 dina période Pajangjian Karlowitz (kirang ti 2 yuta Magyar)
- 1711 - 3.000.000 dina ahir Perang Kuruc (1,6 yuta Magyar)
- 1790 - 8.000.000 (39% Magyar)
- 1828 - 11.495.536
- 1846 - 12.033.399
- 1880 - 13.749.603 (46% Magyar)
- 1900 - 16.838.255 (51.4% Magyar)
- 1910 - 18.264.533 (54.5% Magyar, 5% Yahudi)
- 1920 - 7.516.000 saenggeus Pajangjian Trianon (90% Magyar, 6,1% Yahudi)
Kiwari[édit | édit sumber]
Kira-kira 95% padumuk Hungaria mangrupa urang Hungaria, basa indung aranjeunna nya éta basa Hungaria, hiji basa Fino-Ugrik nu teu boga pakaitan nanaon jeung basa naon ogé nu aya di nagara-nagara tatanggina. Sababaraha kumpulan étnis minoritas ogé aya di nagara ieu, nya éta Roma (2%), Jérman (1,2%), Romania (0,8%), Slowakia (0,4%), Kroasia (0,2%), Serbia (0,2%), jeung Ukraina (0,1%).
Kumpulan agama panggedéna di Hungaria nya éta Katolik – Katolik Roma jeung Ortodoks Yunani – (kira-kira 50% ti sadaya populasi), kalawan minoritas Calvinis (kira-kira 30%) jeung Lutheran (5%). Urang Yahudi ayeuna kira-kira 1% ti sadaya populasi. Tapi angka-angka resmi ieu teu sakabéhna répréséntatif, sabab rahayat Hungaria teu religius[rujukan?]; teu leuwih ti 25% aktip ngalaksanakeun agamana. Leuwih lajengna, panindesan kana agama ku rézim Komunis dina 50 taun geus nyieun agama kalobaannanan diagem ukur ku sesepuh nu heunteu kagungan risiko dina rupa-rupa kasempetan di masarakat.
Minoritas[édit | édit sumber]
Urang-urang Roma mibanda masalah husus di Hungaria. Ayeuna, leuwih ti 70% barudak Roma ngaréngsékeun atikan dasar (SD) tapi ngan sapertilu nu neruskeun édukasina ka tingkat sakola nengah. Ieu leuwih handap tinimbang 90% proporsi barudak non-Roma nu neruskeun édukasina ka tingkat nengah. Kirang ti 1% urang-urang Roma mibanda ijasah atikan luhur.
Budaya[édit | édit sumber]
Musik Hungaria umumna kawangun ti musik rahayat jeung musik ku para komponis Romantik jeung Barok kondang misalna Ferenc Liszt, Béla Bartók, jeung Zoltán Kodály (sanajan Kodály utamana ngarang musik kalawan unsur-unsur tradisional). Musik tradisional Hungaria kalobaannana miboga irama dactyl nu kiat, sapertos basana ogé nu biasana méré tekanan séké kecap kahiji dina kecap.
makanan-makanan tradisional misalna goulash, hiji ciri utama ti makanan Hungaria. Makanan mindeng dibéré bumbu paprika. Sup daging mindeng miboga unsur-unsur nu has, kawas daging babi atawa daging sapi, misalna sup daging pörkölt.
Hungaria ogé miboga conto inohong matematika anu kondang, misalna Pál Erdős, [John von Neumann]], Eugene Wigner, jeung sajabana. Bangsa Hungaria ogé miboga rupa-rupa pamanggihan, kawas holografi, korék api, téori ngeunaan bom hidrogén, bolpén, kubus Rubik, jeung basa pamrograman BASIC. János Bolyai, hiji matematikawan Hungaria miboga peran gedé dina pamanggihan géometri non-Euclidea.
Sastra Hungaria ogé beunghar. Conto pujangga Hungaria János Arany, Sándor Márai, jeung Imre Kertész. Kertész geus meunangkeun Aprésiasi Nobel pikeun sastra.
Tempo ogé[édit | édit sumber]
- Daptar nagara
- Karajaan Hungaria
- Komunikasi di Hungaria
- Transportasi di Hungaria
- Militér di Hungaria
- Hubungan Luar Nagri Hungaria
Réferénsi[édit | édit sumber]
Tumbu luar[édit | édit sumber]
Tingali ogé Hungaria di Wikivoyage
- (en) Situs Présidén Hungaria
- (en) Situs Perdana Menteri Hungaria
- (en) (hu) (id) Situs Kadutaan Ageung Hungaria di Jakarta
- (en) Situs resmi pariwisata
- (en) Hungary for Visitors
Amérika Sarikat • Australia • Austria • Bélgia • Britania Raya • Céko • Cili • Dénmark • Éstonia • Finlandia • Hungaria • Irlandia • Islandia • Israél • Italia • Jepang • Jérman • Kanada • Koréa Kidul • Luksemburg • Méksiko • Norwégia • Perancis • Polandia • Portugal • Selandia Anyar • Slovakia • Slovénia • Spanyol • Suis • Swédia • Turki • Walanda • Yunani
Afrika Kidul · Afrika Tengah · Albania · Amérika Sarikat · Angola · Antigua jeung Barbuda · Arab Saudi · Argéntina · Arménia · Australia · Bahrain · Bangladésh · Barbados · Basisir Gading · Bélis · Bénin · Bolivia · Botswana · Brasil · Brunéi · Burkina Faso · Burundi · Chad · Chili · Cina · Djibouti · Dominika · Dominika, Rép. · Ékuador · Él Salvador · Fiji · Filipina · Gabon · Gambia · Géorgia · Ghana · Grénada · Guatémala · Guinéa · Guinéa-Bissau · Guyana · Haiti · Honduras · Hong Kong¹ · India · Indonésia · Islandia · Israél · Jamaika · Jepang · Kamboja · Kamérun · Kanada · Kénya · Kolombia · Kongo, RD · Kongo · Koréa Kidul · Kosta Rika · Kroasia · Kuba · Kirgistan · Kuwait · Lésotho · Liechtenstein · Madagaskar · Makau¹ · Makédonia · Maladéwa · Malawi · Malaysia · Mali · Maroko · Mauritania · Mauritius · Méksiko · Mesir · Moldova · Mongolia · Mozambik · Myanmar · Namibia · Nepal · Nikaragua · Nigér · Nigéria · Norwégia · Oman · Pakistan · Panama · Papua Nugini · Paraguay · Péru · Qatar · Rwanda · Saint Kitts jeung Névis · Saint Lucia · Saint Vincent jeung Grénadin · Selandia Anyar · Sénégal · Siérra Léone · Singapura · Kapuloan Solomon · Sri Lanka · Suis · Suriname · Swaziland · Wewengkon Béa Cukai Kapisah Taiwan, Penghu, Kinmen, jeung Matsu² · Tanjung Vérdé · Tanzania · Thailand · Togo · Tonga · Trinidad jeung Tobago · Tunisia · Turki · Uganda · Ukraina ·Uni Émirat Arab · Uni Éropa³ · Uruguay · Vénézuéla · Viétnam · Yordania · Zambia · Zimbabwé
- Wewengkon Administratif Husus Républik Rahayat Cina.
- Ngaran rancangan pikeun Républik Cina (Taiwan)
- 27 nagara anggota Uni Éropa ogé mangrupa anggota WTO jeung hak masing-masing: Austria, Bélgia, Bulgaria, Britania Raya, Céko, Dénmark, Éstonia, Finlandia, Jérman, Hungaria, Irlandia, Italia, Latvia, Lituania, Luksemburg, Malta, Perancis, Polandia, Portugal, Romania, Siprus, Slovakia, Slovénia, Spanyol, Swédia, Walanda jeung Antillen Walanda, jeung Yunani.


text:
Tadi ngadongeng ka kuring, bari teu weleh gumujeng. "Heran, ayeuna mah loba urang Sunda nu ngawarah anakna make basa Indonesia, nepi ka susah nyirikeunana, naha manehna teh urang Sunda atawa lain. Tapi mun hayang apal urang Sunda atawa lain, tungguan we lamun manehna keur ambek. Pasti kaluar sundana," saurna bari key deui gumujeng. Tungtungna derekdek we ngadongeng.
Tadi isuk-isuk, di jalan hareupeun imah aya awewe nungtun budak. Ari serebet teh si budak miheulaan, ma'lum budak,mangkaning keur pasuliwer motor. Untung lumpatna teh di sisi. Indungna ngagerewek, "Yaang..jangan lari-lari, 'ntar jatoh!" Budak nurut, ditungtun deui, terus meuntas ka kantor PLN. Jigana mah rek mayar listrik.
Teu lila kaluar deui ti kantor PLN, geus beres meureun babayarna. Na ari serebet teh budakna lumpat, rek meuntas sorangan jigana mah, untuk katewak ku indungna. Ari gantawang budak dicarekan, "Na atuh sia teh keheeed..kabina-bina teuing! Hayang modar sia teh?"
Ras inget ka Mang Sapri, tatangga nu beuki heureuy. Basa barudak leutik ngiruh di balong, manehna ngagorowok mamalayuanan, "Hey anak-anak! Jangan ngojay di balong, banyak cohcor! Awas kalau tidak mau hanjat, dikadek siah ku aing!"
Barudak paburisat hanjat ti balong, tapi bari calecengiran!
Manawi kalandep, mangga tingali seratan sanesna:


text:
Bareto mah sok kadang-kadang maido mun kolot aya kanyeri teh. Disangka teh ogoan we, ngarah dipencetan, ngarah diusapan. Singhoreng teh da memang enyaan nyeri meureun, lain akon-akon. Jeung datangna teh tara pipilih deuih. Teu rek cacah, teu rek menak, ari ngaran-ngaran geus kolot mah, nya kudu we ngarandapan.
Kituna mah tong boro-boro jelema ketang, mobil atawa motor ge pan beuki kolot umurna teh lain beuki jagjag, tapi kalah beuki ririwit. Eta mah geus hukum alam. Jadi nu ayeuna keur ngalaman bagja dipaparin sehat, dipaparin jagjag belejag, omat sing bisa ngamangpaatkeunana. Meungpeung keur sehat, meungpeung keur jagjag, asa euweuh salahna mun ngalobakeun amal teh. Pan cenah ganjaranana oge leuwih gede, saimbang jeung kakuatan nu digunakeunana.
Sok inget kana ceramahna almarhum Pa Gozali. Saur anjeunna, solatna budak ngora anu ngan ukur lekum-lekum gajleng sabab rek lalajo dangdut, bisa wae ganjaranana leuwih gede batan aki-aki nu ngadekul sholat 2 jam ku sabab geus euweuh gogoda hayang itu hayang ieu. Saur anjeunna keneh, nu matak budak ngora meunang ganjaran gede teh ku sabab sanajan napsuna gede keneh kana kadunyaan, tapi maksakeun, mereketkeun ngalakonan sholat. Hartina sanajan hatena geus kumejot hayang lalajo dangdut, tapi inget keneh kana ngalakukeun parentah Gusti.
Tah tekadna mereketkeun karep eta pisan nu jigana bae meungang ganjaran teh. Pan cenah perang nu panggede-gedena teh nyaeta merangan hawa napsu nu aya dina diri urang. Ari aki-aki tea, da puguh memang geus boro-boro hayang lalajo dangdut atuh. Kaanginan saeutik ge pan salesmana nepi ka tujuh taun. Jadi dina lebah dinya mah, perjuanganana nu teu pati kapeunteun teh. Tapi tangtu bae lain hartina aki-aki ulah sholat khusyu. Ngan nu pasti mah, mun budak ngora nu gede keneh napsu jeung kahayang tapi bisa sholat khusyu jiga aki-aki tea, wah, eta mah Te O Pe Be Ge Te. Top banget cenah, cek alo kuring mah.
Dua minggu kamari kuring kasiksa ku asam urat, nepi ka teu bisa leumpang-leumpang acan. Leumpang teh sasat digusur sabab suku kacida nyerina, jaba bareuh jeung teu bisa ditilepkeun. Teu ka dokter, hoream jeung mahal. Meuli jamu, alhamdulillah teu sakara-kara. Bisa sholat sakumaha mistina, henteu saukur unggak unggeuk jiga basa keur karasa asam urat. Ngan cenah kudu loba nginum ciherang jeung kudu rajin olah raga. Puguh eta pisan nu hoream teh. Tapi dalah dikumaha, pan hayang cageur. Jadi, teu meunang baha.
Sok emut kana kasauran jenatna pun biang. "Ari dipapatahan teh kudu ngadenge," saurna. "Engke oge karasa geura mun geus kolot mah, sagala nu dipapatahkeun ku indung bapa teh memang bener. Nu matak ari jadi jelema mah dipahing pisan, teu meunang adigung, ieu aing uyah kidul. Sakumaha gagahna, sakumaha gandangna ge, digilekkeun we ku Gusti teh sina bisul dina palangkakan upamana, moal manggapulia. Bobor karahayuan."
Tetala, kolot mah tara saomong-omongna.
Manawi kalandep, mangga tingali seratan sanesna:


text:
Hasil Pencarian
Hasil pencarian untuk kata kunci sigeug (1)
- WANGSIT TI BATU TULIS BOGORTanggal: 28 Desember 1987. Katampi ku: R. Hidayat Suryalaga.
25 Sep 2001 - 5:16 am
Ieu cutatan sabagian wangsit ti Batu Tulis Bogor:
Pek hanjat ti Cimawati, mawat diri kana pakemitan. Jog ka lebak Tenjolaya nenjo kadaton nu kari tapakna sabab harita oge geus kari ngaran Pajajaran teh. Jol ka Gunung Emas, di dinya melakkeun pangawasaan. Sarta kula kedal lisan: "Kula gelar di Buana Pancatengah tadah parentah Sang Tunggal, nyieun tunggul ciri nagri dayeuhna Pajajaran di Galuh Pakuan”.


text:
1“Karajaan Sawarga teh, ibarat hiji jelema anu rebun-rebun geus indit neangan kuli, nya sina digawe di kebon anggurna. 2Sanggeus putus yen piburuheunana sadinar sapoe, terus kuli-kuli digarawe. 3Kira-kira pukul salapan, manehna indit deui, ka pasar; di dinya manehna manggih nu keur ngaligeuh, terus ditawaran gawe, 4pokna: ‘Hayu gawe di kebon anggur kula, buruhna pantes.’ Tuluy maranehna arindit digawe. 5Kira-kira pukul dua belas jeung pukul tilu, nu boga kebon teh indit deui, cara tadi. 6Kira-kira pukul lima, geus burit, indit deui bae neangan jelema. Geus manggih diajak ngomong: ‘Ku naon tingjaranteng bae ti isuk?’ 7Walonna: ‘Teu aya anu ngulikeun.’ ‘Hayu atuh milu, digawe di kebon kula.’ 8Sanggeus poe reupreupan, nu ngulikeun teh nitah ka mandor: ‘Sina kumpul nu digarawe teh, buruhanana bayar. Heulakeun bayar anu daratang pangburitna.’ 9Tuluy nu daratang pukul lima sore dibayar ti heula sadinar sewang. 10Anu daratang pangisukna, maranehna nyangka rek dibayar leuwih gede. Tapi wet, sarua sadinar keneh. 11Bari nampanan buruhan maranehna gegelendeng: 12‘Nu daratang pangburitna digawe na ukur sajam, ari bayaranana wet disaruakeun jeung anu ngadedeluk ti isuk keneh bari moe maneh.’ 13Cek anu ngagawekeun: ‘Dulur-dulur, kula henteu pilih kasih. Lain geus akur urang teh, buruhna sadinar sapoe? 14Geus, geura tarima ku maraneh, jung geura balik. Hanas anu daratangna pangburitna dibayar sarua jeung aranjeun, atuh eta mah geus niat kula kitu. 15Na teu meunang kula make duit sorangan sakahayang? Atawa maraneh sirik pedah kula bageur?’ 16Tah kitu, anu pangpandeurina jadi ti hareula, anu pangheulana jadi pandeuri.” 17Waktu Isa rek angkat ka Yerusalem, murid-murid anu dua belas sina dareukeut ka Anjeunna. Di tengah jalan, Anjeunna nyarios ka maranehna bae, saur-Na, 18“Ayeuna, urang rek ka Yerusalem; di ditu, Putra Manusa teh bakal diserenkeun ka imam-imam kapala jeung ahli-ahli Kitab, sarta ku aranjeunna bakal diragragan hukum pati. 19Jaba ti eta, Anjeunna ge bakal dipasrahkeun ka bangsa anu teu wawuh ka Allah sina dihinakeun, dikaniaya, ahirna disalib. Tapi sanggeus meunang tilu poe, Anjeunna baris dihirupkeun deui.” 20Sabot kitu, jol bojo Sebedeus (indungna Yakobus jeung Yahya) bareng jeung dua anakna nemonan Isa; Tiluanana ngaharempoy ka payuneuna-Na, rek aya nu dipenta. 21Saur Isa, “Rek menta naon?” Wangsulna, “Dawuhkeun, yen ieu pun anak duanana widi kenging tempat di kiwaeun sareng di tengeneun Salira di Karajaan Jungjunan.” 22Tapi waler Isa, “Ibu teu terang ka nu dipenta. Na saranggup nginum tina lumur Kami?” Wangsulna, “Sanggem.” 23Saur Isa, “Lumur Kami memang bakal diinum ku maraneh. Tapi perkara tempat kenca katuhueun Kami, Kami teu kawasa ngidinan. Eta mah pikeun jelema-jelema anu geus ditangtukeun ku Rama Kami bae.” 24Barang murid-murid nu sapuluh urang deui ngadenge pamenta kitu, jadi arambekkeun pisan ka anu duaan teh. 25Tapi ku Isa diwawadian, saur-Na, “Maraneh nyaho, pamarentah bangsa-bangsa marentah rahayatna teh ku kakerasan, nya kitu deui pembesar-pembesarna, keras deui bae. 26Tapi di antara maraneh mah, teu meunang kitu. Mun salah saurang aya nu hayang punjul ti nu lianna, manehna kudu daek ngabdi ka sarerea. 27Jeung saha-saha nu hayang jadi jelema penting, kudu jadi badega sarerea. 28Putra Manusa oge sumping ka dunya teh lain malar dikawulaan, tapi arek ngawulaan jeung seja narohkeun pati geusan nebus jalma rea.” 29Sanggeus Isa samurid-murid nepi ka luareun kota Yeriko, anu ngiring beuki ngalobaan. 30Di dinya, aya nu lolong duaan keur andiprek di sisi jalan; ngadenge yen Isa ngalangkung, maranehna teh tinggarero, pokna, “Jungjunan, Putra Daud! Sing hawatos ka abdi!” 31Ku nu rea, eta nu lolong teh dicarek sina repeh; tapi tinggarerona beuki tarik bae, “Jungjunan, Putra Daud! Sing hawatos ka abdi!” 32Isa liren heula, nu lolong teh disaur; tuluy ku Anjeunna dipariksa, “Hayang dikumahakeun ku Kami teh?” 33Wangsulna, “Jungjunan, abdi teh hoyong tiasa ningal.” 34Isa ngahelas manah-Na, tuluy panon maranehna diusap: Bray bae, eta nu lolong teh bareunta, nya bisa nenjo. Geus kitu mah, maranehna teh ngiring ka Anjeunna.
Copyright
Learn More


text:
Franz Ferdinand
Franz Ferdinand nya éta grup musik asal Skotlandia anu dibentuk di Glasgow, Skotlandia taun 2002[1]. Personilna nya éta Alex Kapranos (vokal jeung gitar), Bob Hardy (bass), Nick McCarthy (gitar, keyboard jeung backing vocal) sarta Paul Thomson (drum, perkusi jeung backing vokal)[1]. [[Chateau jadi markas Franz Ferdinand pikeun latihan[2]. Chateau nya éta gudang kosong anu teu kapaké[2].
Debut pertamana dimuali taun 2004 kalayan judul album FRANZ FERDINAND anu rilis bulan Pébruari di Inggris terus bulan maret di Amerika. single tina ieu album nya éta take me out[1]. Album perdana ieu meunang panglélér, diantarana:Mercury Prize, MTV Awards dina katégori Breakthrough Video Award (Panglélér vidio klip inovatif) jeung Q Awards salaku Best Video pikeun lagu Take Me Out'[1].
Suksés di Album pertama diteruskeun di Album kadua. Alex saparakanca ngarilis albumYOU COULD HAVE IT SO MUCH BETTER di Taun 2005[1][2]. Di taun ieu pisan, Franz ferdinand dilélér jadi Best British Group (grup musik aliran British pangalusna) jeung Best British Rock Act dina ajang Brit Awards[1]. Tanggal 26 Januari 2009, Franz Ferdinand ngarilis album katiluna kalayan judul TONIGHT anu jadi single andalanna nya éta Ulysses[1]. Ieu album pernah aya dina peringkat 2 di UK Chart Album, lian ti éta ieu album geus kajual 31.000 CD dina saminggu tisaprak rilis[1].
Référénsi[édit | édit sumber]
[bg:ФpaHц ФepдиHaHд (rpyпa)]]


text:
“Enya. kaambeu ahéng anu teu biasa!” jawab nini.
“Saha atuh anu ngaluarkeun ambeu ahéng teu biasa ieu?”
“Meureun anak anjeun.”
“Tacan tangtu; kaci jadi incu anjeun!”
“Atawa salah saurang anu babantu di urang.
”Bapana nga haréwos kalayan ibu. “Ibu, kaambeu naonnya ieu?”
“Enya. Ambeu ahéng anu teu biasa!” jawab ibu.
“Saha atuh anu ngaluarkeun ambeu ahéng teu biasa ieu téh?”
“Meureun indung didinya.”
“Tacan tangtu; kaci jadi minantu anjeun.”
“Atawa salah saurang anu babantu di urang.”
Kitu para minantu ogé haharéwosan jeung pamajikan atawa salaki séwang-séwangan. Barudak ngaharéwos. Anu babantu ogébe silih haréwos . Saterusna kaayaan ngembang jad silih haréwos saliwat “jumplukan”. Aki ngaharéwos kalayan Bapa atawa minantu lalaki atawa anu babantu lalaki. Nini ngaharéwos kalayan ibu atawa minantu awéwé atawa anu babantu awéwé. Para minantu ngaharéwos jeung kolot séwang-séwangan. Ibu ngaharéwos jeung anak awéwéna atawa minantu awéwéna atawa anu babantu awéwé. Bapa silih haréwos jeung anak laki-lakina atawa minantu laki-lakina atawa pembantu lalaki. Pamustunganana kabéhanana silih haréwos kalayan kabéhanana.
Ambeu ahéng teu sedep anu mula-mula dikira ngan kaambeu ku masing-masing éta beuki jadi masalah, sabot haréwos ngembang jadi silih curiga antara maranéhanana. Sumawona saban poé sok nambahan waé anggota kulawarga anu jelas nutupan irungna lamun keur ngariung. Pamustunganana sanggeus kabéhanana nutupan irung unggal ngariung, maranéhanana ogé sadar yén tétéla kabéhanana ngambeu anu ahéng teu sedep éta.
Maranéhanana ogé ngayakeun pasamoan husus pikeun ngomongkeun masalah anu ngaréwong katenangan kulawarga gedé éta. Masing-masingna euweuh anu daék ngaku yén dirina nyaéta asal ti ambeu ahéng teu sedep éta. Unggal nuduh anu lainlah asal ambeu ahéng teu sedep éta.
Pikeun nyingkahan pipaséaeun sarta ambéh obrolan henteu ngalaman deadlock, mangka pikeun samentara fokus obrolan dipindahkeun ka nganalisa waé naha mecenghul ambeu ahéng teu sedep éta.
Alhasil, dipibanda kacindekan anu diluyuan babarengan yén ambeu éta timbul alatan kurangna perhatian kana kaberesihan. Ku alatan éta dipegatkeun ambéh kabéh anggota kulawarga ngaronjatkeun pangjagaan kaberesihan; boh kaberesihan diri boh lingkungan. Sajaba anu babantu, kabéh anggota kulawarga diwajibkeun pikeun milu ngajaga kaberesihan imah sarta halaman. Saban poé, unggal miboga jadwal kerja bhakti sorangan. Aya anu tanggung jawab ngajaga kaberesihan kamar saré, rohang sémah, rohang dahar, pawon, kamar mandi, sarta saterusna. Runtah henteu kaci dipiceun di sambarang tempat. Numpuk atawa ngeueum pakéan kotor teu meunang pisan.
Ogé diluyuan pikeun ngawangun sawatara kamar mandi anyar. Tujuanana ambéh teu aya saurang ogé anggota kulawarga anu henteu mandi jeung ékol kedul. Saha weruh ambeu éta mecenghul malahan ti maranéhanana anu kedul mandi. Di gigireun / sabeulah éta, kabéh anggota kulawarga kudu maké parfum sarta nyemprot kamar unggal kalayan parfum rohangan. Kabéh barang sarta bahan kadaharan anu ngabalukarkeun ambeu kawas tarasi, lauk asin, jengkol, sarta sajabana dilarang dikonsumsi sarta henteu kaci aya di imah. Saban jengkal taneuh anu bisa ditanem kembang-kembang anu kaangseu seungit kawas mawar, melati, kananga, sarta sajabana.
Sabot saterusna sagala usaha éta tétéla henteu ngahasilkeun sarta malahan kaambeu ahéng teu sedep éta beuki nyeureud, mangka maranéhanana nyatujuan pikeun raraméan mariksakeun diri. Boa-boa aya hiji jalma atawa komo sawatara urang di antara maranéhanana anu boga hiji hal panyakit. Maranéhanana percaya aya sawatara panyakit anu bisa ngabalukarkeun ambeu kawas nyeri huntu, nyeri lambung, paru-paru, sarta sajabana. Munggaran maranéhanana datang ka puskesmas sarta hiji - hiji maranéhanana dipariksa. Tétéla kabéh dokter puskesmas anu mariksa maranéhanana nyatakeun yén maranéhanana kabéh cageur. Teu aya saurang ogé anu boga hiji hal panyakit. Teu sugema jeung pamariksaan di puskesmas, maranéhanana ogé ngadatangan dokter-dokter spesialis; mimitian ti spesialis THT, dokter gigi, nepi ka ahli panyakit dalam. Hasilna sarua waé. Kabéh dokter anu mariksa henteu manggihan kalainan naon ogé dina kakabéhanana.
Maranéhanana ngarasa atoh alatan ku kabéh dokter – mimititi dokter puskesmas nepi ka dokter-dokter spesialis– di kota, maranéhanana dinyatakeun cageur. Sahenteuna ambeu ahéng sarta buruk anu sumebar di imah maranéhanana kamungkinan henteu asalna ti panyakit anu maranéhanana . Tapi ieu henteu ngaréngsékeun masalah. Sabab ambeu ahéng teu sedep éta beuki poé malahan beuki nyesek. Maranéhanana ogé ngarembug pikeun ngobrolkeun éta masalah.
“Leuwih hadé urang téang waé jelema singer;” usul aki bari nutupan irung, “saha weruh bisa ngaréngsékeun masalah urang ieu.”
“Paranormal, maksud aki?” ceuk salah saurang minantu bari nutupan irung.
“Paranormal, kiai, dukun, atawa naon istilahna; pokona anu bisa nempo hal-hal anu gaib.”
“Enya, éta ideu alus,” kecap Bapa bari nutupan irung ngarojong ideu aki, “Boa-boa ambeu ahéng teu sedep ieu memang asalna ti makhluk halus anu henteu katémbong ku panon.”
“Memang meujeuhna urang nyoba,” timpal ibu bari nutupan irung, “jelema gede sarta pajabat luhur waé datang ka “jelema singer” pikeun kapentingan pribadi, sumawona urang anu miboga masalah kawas ieu.”
Ringkes kecap pamustunganana maranéhanana ramé-ramé ngadatangan saurang anu kaceluk “singer”. “Jelema singer” éta miboga loba panggero. Aya anu nyebutna Eyang, Kiai, atawa Ki waé. Maranéhanana ngagampangkeun. Tétéla pasien “jelema singer” éta laér ngaleuwihan pasien dokter-dokter spesialis anu geus kumaranéhanana didatangan. Maranéhanana kudu ngantri saminggu lilana, kakara bisa papanggih “jelema singer” éta. Kitu asup rohang prakték sang Eyang atawa sang Kiai atawa sang Ki, maranéhanana pohara reuwasna. Kaambeu ku maranéhanana ambeu anu rongkah buruk. Beuki deukeut maranéhanana kalayan si “jelema singer” éta, beuki dahsyat ambeu burukna nyolok irung-irung maranéhanana. Padahal maranéhanana geus nutupanana kalayan sarupaning masker husus. Sawatara di antara maranéhanana geus aya anu bener-bener kapidara. Maranéhanana ogé malik katuhu. Ngabolaykeun niat maranéhanana konsultasi kalayan dukun anu tétéla leuwih buruk ambeuna batan maranéhanana éta.
Kaluar ti rohang prakték, maranéhanana kakara nyadar yén kabéh pasien anu nungguan giliran tétéla maké masker. Ogé sabot maranéhanana kaluar ti imah dukun maranéhanana anyar yén kabéh jelema anu maranéhanana panggih di jalan, tétéla maké masker.
Meureun alatan sawatara poé ieu sakumna perhatian maranéhanana kasita ku problem ambeu di laki-rabi maranéhanana sorangan, maranéhanana henteu sempet nengetan dunya di luar maranéhanana. Mangka sabot maranéhanana geus ampir pegat asa dina usaha néangan pokok problem kasebut, kakara maranéhanana maca deui koran, nempo TV, sarta ngaregepkeun radio kawas kabiasaan maranéhanana anu enggeus-enggeus. Sarta maranéhanana ogé karénjageun. Ti siaran TV anu maranéhanana tongton, koran-koran anu maranéhanana baca, sarta radio anu maranéhanana déngékeun saterusna, maranéhanana jadi weruh yén ambeu ahéng teu sedep anu beuki poé beuki nyeureud éta tétéla geus ngawabah di nagarina.
Wabah ambeu anu teu écés asal asalna éta jadi warta nasional. Sumawona sanggeus loba korban saban poé sarta jumlahna terus ngaronjat. Ulasan-ulasan cerdik pinter ti sagala rupa golongan ditayangkeun di kabéh saluran TV, diudarakeun ngaliwatan radio-radio, sarta minuhan lajur-lajur koran sarta majalah. Ambeu ahéng teu sedep éta disorot ti sagala rupa sudut ku sagala rupa pakar sagala rupa disiplin. Para ahli kadokteran, ajengan, aktivis LSM, pembela HAM, paranormal, budayawan, nepi ka pulitisi, nepikeun pamadeganana ti panempo séwang-séwangan. Maranéhanana kabéh –seperti halna kulawarga gedé urang– curiga loba pihak minangka asal ambeu ahéng teu sedep éta. Tapi –saperti kulawarga gedé urang–tak aya saurang ogé di antara maranéhanana anu curigai dirina sorangan.
Nepi ka carita ieu ditulis, misteri wabah ambeu ahéng teu sedep éta tacan aya solusina. Tapi kasampak geus henteu ngahumadeuarkeun warga nagari –kaasup kulawarga gedé éta– deui. Alatan maranéhanana kabéh geus biasa sarta jadi kebal. Komo masker panutup irung ogé maranéhanana teu merlukeunana deui. Kahirupan maranéhanana dijalanan sacara wajar kawas dawam jeung rasa aman tanpa kaganggu.(KF)
disadur ti garut


text:
Oge nu jadi Papayung Nagara sina tambih kamulyaananan, kaagunganana tiasa nagtayungan ka sadaya abdi-abdina, ngauban ka sadaya rakyatna dipaparin karaharjaan, kajembaran, kani’matan ku Gusti Nu Maha Suci dlohir bathin.
Jeungna sim kuring nu jadi pananyaan Thariqah Qadiriyah Naqsabandiyah, ngahaturkeun kagegelan wasiat ka sadaya murid-murid poma sing hade-hade dina sagala laku lampah, ulah aya carekeun Agama jeung Nagara.
Eta dua-duanana kawulaan sapantesna samistina, kudu kitu manusa anu tetep cicing dina kaimanan, tegesna tiasa ngawujudkeun karumasaan terhadep agama jeung nagara ta’at ka Hadorot Ilahi nu ngabuktikeun parentah dina agama jeung nagara.
Inget sakabeh murid-murid, ulah kabaud ku pangwujuk napsu, kagendam ku panggoda syetan, sina awas kana jalan anu matak mengparkeun kana parentah agama jeung nagara sina telik kana diri bisi katarik ku iblis anu nyelipkeun dina bathin urang sarerea.
Anggurmah buktikeun kahadean sina medal tina kasucian :
Kahiji :
ka saluhureun ulah nanduk boh saluhureun harkatna atawa darajatna, boh dina kabogana estu kudu luyu akur jeung batur-batur.
Kadua :
ka sasama tegesna ka papantaran urang dina sagala-galana ulah rek pasea, sabalikna kudu rendah babarengan dina enggoning ngalakukeun parentah agama jeung nagara, ulah jadi pacogregan pacengkadan, bisi kaasup kana pangandika :Adzabun alim”, anu hartina jadi pilara salawasna, tidunya nepi ka akherat (badan payah ati susuah)
Katilu :
Ka sahandapeun ulah hayang ngahina atawa nyieun deleka culika, hentau daek ngajenan, sabalikna kudu heman, kalawan karidloan malar senang rasana gumbira atina, ulah sina ngarasa reuwas jeung giras, rasa kapapas mamaras, anggur ditungtun dituyun ku nasehatr anu lemah lembut, nu matak nimbulkeun nurut, bisa napak dina jalan kahadean.
Kaopat :
Kanu pakir jeung miskin kudu welas asih someah, tur budi beresih, sarta daek mere maweh, ngayatakeun hate urang sareh. Geura rasakeun awak urang sorangan kacida ngerikna ati ari dina kakurangan. Anu matak ulah rek kajongjonan ngeunah dewek henteu lian, da pakir miskin teh lain kahayangna sorangan, estu kadaring Pangeran.
Tah kitu pigeusaneun manusa anu pinuh karumasaan, sanajan jeung sejen bangsa, sabab tungal turunan ti Nabi Adam a s. Numutkeun ayat 70 surat Isro anu pisundaeunana kieu : “ Kacida ngamulyakeunana Kami ka turunan Adam, jeung Kami nyebarkeun sakabeh daratan oge lautan, jeung ngarijkian Kami ka maranehanana, anu aya di darat jeung lautan, jeung Kami ngutamakeun ka maranehanana, malah leuwih utama ti mahkluk anu sejenna.”
Jadi harti ieu ayat nyaeta akur jeung batur-batur ulah aya kuciwana, nurutkeun ayat tina surat Almaidah anu Sundana.
“Kudu silih tulungan jeung batur dina enggoning kahadean jeung katakwaan terhadep agama jeung nagara, soson-soson ngalampahkeunana, sabalikna ulah silsih tulungan kana jalan perdosaan jeung permusuhan terhadep parentah agama jeung nagara.”
Ari sebagi agama, saagamana-saagamana, nurutkeun surat Alkafirun ayat 6: “agama anjeun keur anjeun, agama kuring keur kuring”, surahna ulah jadi papaseaan “ kudu akur jeung batur-batur tapi ulah campur baur”.
Geuning dawuhan sepuh baheula “ Sina logor dina liang jarum, ulah sereg di buana”. Lamun urangna henteu kitu tangtu hanjakal diakhirna. Karana anu matak tugeunah terhadep badan urang masing-masing eta teh tapak amal perbuatanana. Dina surat Annahli ayat 112 diuynggelkeun anu kieu :
“Gusti Allah geus maparing conto pirang-pirang tempat, boh kampungna atawa desana atawa nagarana, anu dina eta tempat nuju aman sentosa, gemah ripah loh jinawi, aki-kari pendudukna (nu nyicinganana) teu narima kana ni’mat ti Pangeran, maka tuluy bae dina eta tempat kalaparan, loba kasusah, loba karisi jeung sajabana, kitu teh samata-mata pagawean maranehanana”.
Ku lantaran kitu sakabeh murid-murid kudu arapik tilik jeung pamilih, dina nyiar jalan kahadean lahir bathin dunya akherat sangkan ngeunah nyawa betah jasad, ulah jadi kabengkahan anu disuprih “cageur bageur”.
Teu aya lian pagawean urang sarerea Thariqah Qadiriyah Naqsabandiyah amalkeun kalawan enya-enya keur ngahontal sagala kahadean dlohir bathin, keur nyingkahan sagala kagorengan dlohir bathin, anu ngeunaan ka jasad utama nyawa, anu dirungrung ku pangwujuk napsu, digoda ku dayana setan. Ieu wasiat kudu dilaksanakaeun ku sadaya murid-murid, supaya jadi kasalametan dunya rawuh akherat.
Ieu Wasiat kahatur ka sadaya akhli-akhli
(KH.A Shohibulwafa Tajul Arifin)
Ulah ngewa ka ulama sajaman
Ulah nyalahkeun kana pangajaran batur
Ulah mariksa murid batur
Ulah medal sila upama kapanah
Kudu asih ka jalma nu mikangewa ka maneh


text:
Home » Pidato/Ceramah » PIDATO BAHASA SUNDA TENTANG ORANG YANG TIDAK AKAN MASUK SURGA DAN TIDAK MENDAPATKAN RAHMAT ALLOH
Sabtu, 24 Januari 2015
Assalamu’alaikum Wr. Wb.
Puji anu geus maranti sumangga urang panjatkeun ka Dzat anu Maha Suci, Syukur anu geus ti kapungkur sumangga urang sami-sami panjatkeun ka Dzat anu Maha Ghopur,anu jadi sumberna manusa bisa Syukur.
Solawat Salam sumangga urang sami-sami sanggakeun kanu jadi sinarna alam, tegesna Nabi urang sadaya Nabi Muhammad Saw. Teu hilap ka kulawargina, para sahabatna, tabi’in tabi’atna, tug dugi ka urang sadaya selaku umat na.amin,,,
Hadirin Rohimakumulloh
Widian simkuring ngadeg di payun ieu insyaalloh bade ngaoskeun hiji hadist anu unggelna kieu.
Bu, Pak, hoyong uninga hartosna,,,? Sok kupingkeun teu kenging aya nu recet, Ibu, Bapak, tilu golongan jalmi anu moal asup ka surga jeung teu kenging rahmat ti gusti Alloh.
Anu kahiji, Jalmi anu sok ngagegeringanan ka Indung Bapa, baik ucapan, padamelan, atawa ku naon bae tingkah anu matak nganyeurikeun ka Ibu Rama.
Kadua, Istri anu nyarupaan ka Carogena. Sakuduna Caroge marentah kanu janten Istrina, tapi ieu mah ti balik Istri angkuh ku kageulisanana, angkuh ku kangoraanana, oge angkuh kuluhur pangkat jeung turunanana, sehingga Carogena ngarasa sieun kunu janteun Istrina.
Katilu, Jalma anu dayus. Bu, Pak, ari dayus teh nyaeta ngantep dina maksiyat. Contohna saperti kieu Bu, Pak, Indungna daek ibadah, Bapana daek ibadah, tapi Anakna teu daek bari diantep kunu janten Indung Bapana, tah nu kitu ngarana Kolot dayus.
Ibu, Bapak, tah nu tilu ieu moal asup ka surga satungtung can tobat dina waktu hirupna. Mudah-mudahan Urang Sadayana heunteu ka golongkeun Jalmi anu dayus, amin,,,,
Ibu, Bapak, mung sakitu anu tiasa kadugikeun ku simkuring, leresna tina agama, lepatna tina kabodohan simkuring.
Wassalamu'alaikum Wr. Wb.


text:
Pulo Wake
Pulo Wake (ogé kawanoh salaku Atol Wake) mangrupa hiji atol karang; miboga garis basisir 12 mil di Samudra Pasifik Kalér. Mangrupa hiji téritori nu teu kaorganisasi jeung teu kagabung ti Amérika Sarikat, diusrus ku Biro Hubungan Insulér, Departemén Jero Nagri Amérika Sarikat. Aksés ka pulo ieu dilarang, jeung sagala aktivitas di pulo ieu diatur ku Angkatan Udara Amérika Sarikat. Aya ogé fasilitas misil nu dioperasi ku Angkatan Darat Amérika Sarikat. Pulo nu panggedéna, Pulo Wake, mangrupa puseur aktivitasna jeung miboga hiji landasan pacu 9.800 suku.
Réferénsi[édit | édit sumber]
- ↑ Coastline for Wake Islet: 12.0 mi (19.3 km); Coastline for Wake Atoll: 21.0 mi (33.8 km)


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Sabtu, 11 Desember 2010
Lembur Nu Jadi Panineungan
Bau taneuh nu kahujanan
seungit lembur panineungan
halimun nu turun jadi pamandangan
hawa isuk tiis nyecep ka awak
manuk disada ting piriwit
ditembalan ku sora hayam nu kongkorongok
cikopi nu karek cur panas pisan
matak kebul seungit kopi
dibaturan kulub sampeu haneut haneut
sadia bako jeung pahpir
halimun, kebul cikopi jeung haseup bako ngahiji
ririungan bari nyaritakeun baheula
bari ngadengekeun kacapian ti RRI
ngahaleuang sinden nu katineung ati
tetempoan teh masih keneh loba tangkal
hejo daunna matak iuh
herang buahna matak kabita
alam baseuh ku hujan nu tiis
Geus beak kopi, bako jeung sampeuna
si aki nangtung siap siap ka sawah jeung ka kebon
mawa pacul jeung bedog
mun balik sok mawa dahareun tina hasil sawah jeung kebon
Najan basajan, meni karasa hirup tengtremna
dahar saaya aya nu aya di sawah jeung di kebon
sangu, endog, peuteuy, jengkol,roay, jaat,bonteng, lalab ditambah sambel
nginumna cienteh nu panas.
saha nu moal nambah?
nikmat pisan hirup basajan.
2 komentar:
- teja mustika reharder mengatakan...
-
emmmpp, foto dimna eta..
tk ceurik ninggalina, inget lemkuring nu te eleh endahna
- 26 Oktober 2011 23.25
- @sk mengatakan...
-
Di daerah Garut ,....
- 28 Oktober 2011 06.43


text:
Carita Dongeng Sunda| yang Lucu Unik Sakadang Kuya Jeung Sakadang Monyet|versi kataloe.com sakapeungmah urang sok resep mun ngadangukeun dongeng kolot baheula. dalam kesempatan kali ini, penulis kataloe.com mau ngadongeng versi sunda supados anak-anak putra sunda tiasa ngaregepkeun. dongeng sunda, anu pake judul : Sakadang Kuya Jeung Sakadang Monyet. dongeng sunda lucu unik tentang monyet dan
Home »Unlabelled » Carita Dongeng Sunda yang Lucu Unik Sakadang Kuya Jeung Sakadang Monyetversi kataloe.com
Carita Dongeng Sunda yang Lucu Unik Sakadang Kuya Jeung Sakadang Monyetversi kataloe.com
Post By: Anonymouse, Google, Yahoo!, Blogger, Wordpress, Facebook, Twitter
Carita Dongeng Sunda| yang Lucu Unik Sakadang Kuya Jeung Sakadang Monyet|versi kataloe.com sakapeungmah urang sok resep mun ngadangukeun dongeng kolot baheula. dalam kesempatan kali ini, penulis kataloe.com mau ngadongeng versi sunda supados anak-anak putra sunda tiasa ngaregepkeun. dongeng sunda, anu pake judul : Sakadang Kuya Jeung Sakadang Monyet. dongeng sunda lucu unik tentang monyet dan
{ 0 komentar... read them below or add one }
Poskan Komentar
Silahkan Berkomentar Dengan Baik Dan Sopan, Jika Artikel Kami Bagus, Sudi Kiranya Anda Membagikan Kepada Teman Teman Anda. Terimakasih Telah Berkunjung Di Blog Ini


text:
Sampurasun ... Rampes.
MANGYONO.com - Jajanan anu berkesan waktu sakola SD baheula
Tulisan ieu panginget – nginget admin keur jaman sakola eSDe ... Jajanan keur jaman sakola eSDe teh loba pisan tapi ieu nu berkesan ...
Keur SD ku si Nini ngan ukur dibere jajan antara tilu nepi ka lima ratus perak.... Bari jeung kudu nabung di sakola. Terus jajana sok dijatah 200 perak... Sesana keur nabung
Ieu jajanan admin keur sakola eSDe baheula...
Cilok.
Harga cilok keur admin di sakola mah masih keneh lima lawe atawa Rp. 25,-. jajan cilok cepe-eun, meunang opat guruntul, ditojos make awi nang ngaraut, disaosan, dikecapan, dihakan, .... Ngeunah pisan.... hehehe.
Bala-bala
Jajanan paporit, harga dua lawe, meserna hiji, diamparan kertas koran, disambelan ato disaosan, trus lumpat ka kelas bari ramo pinuh ku saos... terus dipuparpeper ka baju sakola :D.
Endog cakcak
Rarasaan admin teu acan perenah pirajeunan ngitung jumlah endog cakcak sabungkusna aya sabaraha, nu pasti mah saruntuyna aya sapuluh, hargana saratus perak.
Endog cakcak. Jajanan berkesan waktu sakola
Anak mas
Kadaharan ieu nu diremes - remes, sejenis jeung emi terus di bubukeun kucara diremes – remes, terus diasupan bumbu, dikocok - kocok, trus dilebok, .... Hehehe
Ngan sakitu du masih kainget ku admin, salaina ti eta admin hilap bin poho bin lali. Nah kira-kira baraya sadayana, jajanan apa yang berkesan keur jaman eSDe. boleh dong dicaritakeun saeutik mah. Pengen tau ajah sapa tau ada yang unik. pokona mengenang masa lalu lah, .... hehehe.
Terima kasih atas kunjungan Anda di Blog Mang Yono,.....
"Anda Berminat menulis di Blog Mang Yono?. Punya pengalaman unik, menarik, curahan hati. Kirimkan tulisan anda ke e-mail: blogmangyono@gmail.com atau Contact Us